
Vzhodno  cerkveno  vprašanje. 

Uvod. 

vzhodnem  cerkvenem  vprašanju  se  je  pri  nas  že  večkrat  pisalo 
in  govorilo.  A  vendar  skoraj  ni  vprašanja,  v  katerem  bi  bilo 
toliko  predsodkov  in  toliko  nasprotujočih  si  sodeb.  Enim  se 
zdi  važno  in  aktualno,  drugim  se  zdi,  da  je  brez  pomena,  ali  vsaj  za 
nas  ne  aktualno ;  eni  ga  z  veseljem  proučujejo  in  upajo  v  uspešno  re- 
šitev tega  starega  cerkvenega  vprašanja,  drugim  se  zdi  vsako  delo  v 
ta  namen  prazno  ali  celo  smešno.  Kako  se  morejo  vzdrževati  tako 
nasprotujoče  si  sodbe?  Gotovo  zato,  ker  to  vprašanje  premalo  po- 
znamo. A  zakaj  je  to  vprašanje  katoliškim  Slovanom  sploh  tako  malo 
znano?  Zato,  ker  je  to  vprašanje  naše,  slovansko  vprašanje.  Ta  sodba 
je  sicer  na  videz  paradoksna,  a  vendar  opravičena.  Katoliški  Slovani 
bi  morali  to  vprašanje  posebno  proučevati  in  skrbeti,  da  bi  bili  drugi 
katoliški  narodi  o  njem  prav  poučeni.  Toda  katoliški  Slovani  so  v 
bogoslovski  znanosti  nesamostojni;  svojo  bogoslovsko  izobrazbo  zaje- 
majo iz  zapadnoevropskih,  kolikor  toliko  tujih  virov,  ki  se  na  vzhodno 
cerkveno  vprašanje  iz  umevnih  razlogov  premalo  ozirajo. 

Poznam  imenitnega  profesorja  cerkvene  zgodovine  na  nekem  av- 
strijskem vseučilišču,  ki  je  še  le  iz  doktorske  disertacije  svojega  učenca 
spoznal,  kako  obširno  in  težko  je  to  vprašanje;  a  potem  je  priznal, 
da  se  v  cerkveni  zgodovini  to  vprašanje  premalo  vpošteva.  Tudi  naj- 
boljše cerkveno-zgodovinske  učne  knjige  imajo  o  tem  vprašanju  le  ne- 
koliko kratkih,  suhoparnih  podatkov,  a  še  ti  se  navadno  prezro.  V 
dogmatiki  ni  nič  boljše.  P.  Urban  S.  J.,  strokovnjak  v  teh  vprašanjih, 
pravi,  da  naši  dogmatični  kompendiji  o  vzhodni  cerkvi  vedo  samo  to- 
liko, kolikor  je  bilo  znano  ob  florentinskem  cerkvenem  zboru,  k  več- 
jemu podajajo  še  to,  kar  so  dognali  nekateri  latinski  pisatelji  v  17.  in 
18.  stoletju  (Allatius,  Lequien,  Assemani).  Vzhodna  bogoslovska  zna- 
nost  novejše    dobe,    posebno  ruska,  je  zapadnemu    bogoslovju    skoraj 

popolnoma  neznana.    Umevno  je,  da  tako  zastareli  podatki  vzhodnega 
cerkvenega  vprašanja  ne  kažejo  v  pravi  luči  in  ne  vzbujajo  zanimanja. 

Vzhodno  cerkveno  vprašanje  je  v  zvezi  z  vzhodno  svetno  in  kul- 
turno zgodovino.  A  tukaj  ni  nič  boljše.  Bizantinska  zgodovina  je 
primeroma  malo  in  zelo  površno  znana.  Navadne  zgodovinske  knjige, 
iz  katerih  zajemamo  svoje  zgodovinsko  znanje,  so  v  tem  oziru  površne 
in  polne  predsodkov.  Ko  je  pred  kakimi  20  leti  prvi  sedanji  bizan- 
tinolog  profesor  Krumbacher  začel  pisati  svojo  »Geschichte  der  byzant. 
Litteratur«  (1.  izd.  1.  1890),  gaje  eden  izmed  evropskih  znanstvenih 
prvakov  svaril,  naj  se  nikar  ne  loti  tako  brezplodnega  dela  ^  —  Bi- 
zantinske študije  so  v  zadnjem  desetletju  zelo  napredovale;  a  njih  re- 
zultati so  širšim  krogom  še  premalo  znani.  Splošno  še  vladajo  stari 
predsodki  proti  vzhodni  zgodovini  in  kulturi. 

Potem  ni  čuda,  da  je  vzhodno  cerkveno  vprašanje  širšim  krogom 
tako  malo  znano,  da  se  marsikomu  zdi  tako  malo  važno  in  tako  ne- 
zanimivo. Malokdo  ima  priliko,  da  bi  se  temeljiteje  poučil  o  vzhodni 
cerkvi;  za  tako  delo  je  treba  veliko  samostojnosti,  časa  in  sredstev. 
Tisti  pa,  ki  se  za  to  vprašanje  samo  mimogrede  zanimajo,  ga  le  pre- 
večkrat rešujejo  po  svojih  simpatijah,  brez  zadostnega  ozira  na  zgo- 
dovinsko resnico  in  dejanski  položaj.  Ker  se  o  tem  vpraša- 
nju večkrat  sHšijo  in  čitajo  površne  in  čudne  sodbe,  zato  je  v  mnogih 
krogih  celo  vprašanje  prišlo  tako  ob  veljavo,  da  kaj  takega  že  neradi 
čitajo  ali  poslušajo. 

Oni  katoliški  Slovani  (Poljaki,  Hrvatje),  ki  so  na  neposredni 
vzhodni  meji,  navadno  niso  nič  bolje  poučeni  o  tem  vprašanju.  Ob 
mejah  se  nasprotja  navadno  zelo  poostre ;  velikokrat  sta  obe  stranki 
v  verskem  oziru  zanemarjeni  in  premalo  poučeni.  Obojestranski  pred- 
sodki se  navadno  posebno  ostro  kažejo  v  narodnih  in  obrednih  na- 
sprotjih; navadno  na  obeh  straneh  pogrešamo  objektivnosti.  Zato  so 
tudi  mnogi  dobri  in  izobraženi  obmejni  katoličani  polni  predsodkov  o 
vzhodni  cerkvi,  ker  vse  presojajo  po  svojih  neposrednih  sosedih. 

To  so  nekateri  vzroki,  ki  nam  pojasnjujejo,  zakaj  katoliški  Slo- 
vani tako  malo  poznajo  ono  vprašanje,  ki  bi  jih  moralo  še  posebno 
zanimati.  —  V  zadnjih  dveh  desetletjih  se  je  to  vprašanje  že  tako  vse- 
stransko proučilo,  da  si  o  njem  lahko  ustvarimo  objektivno  sodbo.  To 
je  gotovo  važen  napredek ;  do  zadnjih  let  je  namreč  medsebojno  ne- 
poznavanje zelo  neugodno  vplivalo  na  razvoj  vzhodnega  cerkvenega 
vprašanja.  Odločilni  katoliški  cerkveni  in  znanstveni  krogi  so  sedaj 
o  stvari    pravilno    poučeni;    na    znanstvenem  polju  je  sicer    še    vedno 


*  K.  Krumbacher,    Geschichte    der   byzant.  Litteratur^    (Handbuch    der  klass. 
Altertumswissenschaft  IX  i;  Miinchen  1897)  str.  V.  (Predgovor  k  i.  izd.  1890). 

-mnogo  nerešenih  vprašanj,  a  poglavitni  predsodki  so  že  premagani. 
-Zato  smemo  upati,  da  bodo  začeli  polagoma  vsi  katoliški  krogi  to 
vprašanje  bolj  trezno  in  pravilno  presojati,  kar  gotovo  ne  bo  brez 
vpliva  na  naše  vzhodne  sosede. 

Ker  je  vprašanje  o  cerkvenem  razkolu  in  zedinjenju  že  staro  zgo- 
dovinsko vprašanje,  zato  tudi  tukaj  velja  »historia  vitae  magistra«. 
Ako  ga  hočemo  pravilno  umevati,  moramo  poznati  njega  zgodovino. 
Zato  hočem  kolikor  mogoče  kratko  in  objektivno  podati  novejše  zgo- 
dovinske rezultate:  L  o  začetku  in  vzrokih  razkola;  II.  o  po- 
izkusih zedinjenja,  da  bodemo  mogli  pravilno  presoditi  III.  se- 
danje delo  za   rešitev   vzhodnega    cerkvenega   vprašanja. 

I. 
Vzroki  razkola. 

V  prvih  treh  krščanskih  stoletjih  je  v  celem  rimskem  cesarstvu 
'vladal  en  jezik,  namreč  grški,  povsod  so  bile  podobne  razmere,  po- 
dobni življenjski  pogoji.  Pač  so  bile  med  tedanjimi  narodi  v  rimskem 
cesarstvu  razlike  in  nasprotja,  a  vsi  so  razumeli  grški  jezik  in  rimska 
država  je  vse  vezala  v  eno  celoto ;  rimska  država  in  posamezni  narodi 
oziroma  posamezne  rimske  pokrajine  so  bili  skupen  sovražnik  krščan- 
stva. Krščanstvo  je  bilo  zato  tem  bolj  obrnjeno  k  višjim  ciljem  in 
tem  manj  navezano  na  ta  svet.  Koliko  ugodnih  pogojev  in  vzvišenih 
nagibov  za  ono  prelepo  enoto,  po  kateri  se  odlikuje  krščanstvo  prvih 
treh  stoletij !  Kristjani  so  bili  sicer  preganjani,  morali  so  se  skrivati, 
a  vendar  so  se  tako  poznali  in  bili  tako  tesno  zvezani  med  seboj. 

Po  milanskem  ediktu  (1.  313)  je  krščanstvu  zasijala  zlata  svoboda. 
Krščanstvo  je  premagalo  poganski  svet.  Skupni  sovražnik  je  postal 
prijatelj ;  država  je  začela  podpirati  krščanstvo.  Slavno  se  je  krščan- 
stvo borilo  proti  poganstvu  in  proti  poganski  državi,  a  sedaj  se  je  za- 
čela nova  borba  proti  heretikom,  proti  krščanski  državi  in  proti  na- 
rodni omejenosti  in  narodnokulturnim  predsodkom.  Kristjani  so  se 
začeli  udeleževati  državnega  življenja,  dobivali  so  najimenitnejše  dr- 
žavne službe.  Ponosni  izobraženi  pogani  so  v  večjem  številu  presto- 
pali h  krščanstvu,  krščanska  kultura  se  je  povzdignila,  a  ob  enem  so 
se  začele  tudi  v  krščanstvu  kazati  narodnokulturne  razlike.  Ko  je 
Konstantin  izbral  Bizanc  za  novo  cesarsko  prestolnico  (L  323),  se  je 
še  bolj  vzbudil  stari  grški  narodni  ponos,  tedanji  kulturni  svet  se  je 
začel  še  bolj  deliti  v  dve  polovici.  Vse  to  je  vplivalo  na  krščanstvo. 
Čisto  naravno  in  skoraj  nevidno  so  se  začele  razvijati  tudi  cerkvene 
razlike ;  na  zapadu  so  se  cerkvene  razmere  uredile  po  zapadno ,  na 
\vzhodu  po  vzhodno. 

Cerkveni  razkol  ima  torej  globoke  korenine  v  kulturnih  raz- 
likah. 

V  prvih  treh  stoletjih  je  bil  grški  jezik  uradni  jezik  cele  krščan- 
ske cerkve.  Zapadna  krščanska  literatura  prvih  treh  stoletij  je  po  ve- 
liki večini  pisana  v  grškem  jeziku ;  zapadna  liturgija  se  je  vršila  v  gr- 
škem jeziku.  Od  IV.  stoletja  dalje  so  se  pa  razmere  naglo  izpreme- 
nile.  Latinski  jezik  je  v  Rimu  izpodrinil  grščino;  v  liturgiji,  literaturr 
in  papeževih  pismih  se  je  začel  rabiti  latinski  jezik.  Ker  se  grški  je- 
zik na  zapadu  ni  več  rabil,  se  ga  tudi  niso  več  učili.  V  Rimu  so  bili 
redki,  ki  bi  še  znali  grško.  Leta  430.  je  prišlo  že  tako  daleč,  da  pa- 
pež Celestin  I.  dolgo  ni  mogel  odgovoriti  Nestoriju,  ker  je  moral  iskati 
prevajavca  ^  Papež  Vigilij  (537 — 555)  ni  znal  grškega,  dasi  se  je  več 
let  mudil  v  Bizancu.  Celo  Gregor  VeHki,  ki  je  bil  6  let  (578— 584> 
apokriziar  (papežev  poslanec)  v  Bizancu,  ni  znal  grškega  jezika;  tudii 
Nikolaj  I.  (1.  858 — 867)  ni  razumel  grškega.  Za  cerkveno  edinost  je 
bilo  to  zelo  nevarno,  posebno  ker  še  stalni  papeževi  poslanci  v  Bi- 
zancu niso  znali  grščine  in  so  bili  odvisni  od  tolmačev'-. 

Grki  se  niso  nikoli  radi  učili  latinskega  jezika;  latinski  jezik  in 
latinsko  literaturo  so  prezirali  kot  nekaj  barbarskega.  Cesarski  dvor 
v  Carigradu  je  bil  kmalu  heleniziran.  Državne  zakone  so  ob  Justini- 
anovem  času  (525 — 565)  začeli  prevajati  na  grški  jezik  in  izdajati  v 
grškem  jeziku.  Znanje  latinskega  jezika  je  bilo  od  VI.  stoletja  dalje 
na  vzhodu  še  bolj  redko  kakor  znanje  grškega  jezika  na  zapadu;  celo 
tako  učen  mož  kakor  je  bil  Focij  ni  znal  latinskega.  V  XI.  stoletju 
je  antiohijski  patriarh  Peter  poslal  latinsko  papeževo  pismo  v  Carigrad,- 
naj  bi  mu  ga  tam  prevedli,   ker  v  Antiohiji  ni  mogel   dobiti  tolmača  ^. 

Kakor  je  rastel  narodni  ponos  grških  kristjanov,  tako  je  rastlo 
tudi  navdušenje  za  staro  grško  literaturo.  V  prvih  treh  stoletjih  so 
se  Grki  bolj  zanimali  za  evangelij  kakor  za  atiško  literaturo.  Od  IV. 
stoletja  dalje  je  pa  bilo  med  kristjani  mnogo  občudovavcev  stare  grške 
literature.  Mnogi  izobraženi  novoizpreobrnjenci  so  po  svojih  narodnih 
in  kulturnih  tradicijah  ostali  še  pogani.  Celo  v  cerkvene  kroge  je 
zašla  helenska  slavohlepnost.  Grška  filozofija  je  sicer  dobro  služila 
krščanstvu,  a  združena  z  grškim  ponosom  je  bila  veri  tudi  nevarna, 
povzročala  je  predrzne,  nebrzdane  špekulacije  o  velikih  krščanskih 
skrivnostih  in  rodila  razne  herezije. 

V  prvih  treh  stoletjih  se  krščanska  bogoslovska  znanost  ni  mogla 
razvijati;    ko  pa  je    prenehalo    preganjanje,    se  je  posebno    na  vzhodu 


^  Mansi,  Collectio  concil.  IV  (Florentiae  1760)  1025. 

2  F.   Seppelt,    Das    Papstum    und    Byzanz    v    »Kirchengesch.  Abhandlungen<f, 


hrsg.  von  Dr.  M.  Sdralek  II  (Breslau  1904)  17. 

3  Duchesne,    Autonomies  ecclesiastiques.     Eglises  separees^    (Pariš  1905)  184. 

hitro  razcvela  bogoslovska  znanost.  V  bogoslovski  znanosti  se  je  na- 
ravno začel  kazati  tudi  narodni  značaj.  Ker  je  prenehala  kulturna 
skupnost,  zato  se  je  tudi  v  bogoslovski  znanosti  začel  razodevati  raz- 
ličen način  in  različna  smer  mišljenja;  iste  krščanske  resnice  so  raz- 
mišljali od  različne  strani  in  z  različnega  stališča  ter  na  različen  način 
pojasnjevali.  Na  zapadu  so  n.  pr.  bistvo  svete  Trojice  pojmovali  v 
konsubstancialnosti,  bolj  s  stališča  enovitosti  kakor  troosebnosti.  Vzhodni 
cerkveni  očetje  in  bogoznanci  so  pa  pred  vsem  izkušali  pojasniti  med- 
sebojno razmerje  treh  božjih  Oseb  in  troosebnost  spraviti  v  soglasje 
z  enovitostjo  1.  Medsebojno  razmerje  božjih  Oseb  so  na  vzhodu  poj- 
movali bolj  ontologično  (s  pomočjo  pojmov  bitja,  kakovosti,  popolno- 
sti), na  zapadu  pa  bolj  psihologično  (kot  izhajanje  iz  božjega  uma  in 
volje).  Podobno  je  tudi  pri  drugih  verskih  resnicah  (milost,  zasluženje 
Kristusovo  itd.).     Tako  so  nastale  navidezne  razlike-. 

Kljub  navideznim  razlikam  v  razlaganju  krščanskih  resnic  se  je 
med  vzhodom  in  zapadom  do  IX.  stol.  še  ohranila  verska  edinost. 
Toda  navidezne  razlike  so  postajale  vedno  ostrejše,  odtujenost  in  med- 
sebojno nerazumevanje  je  rastlo.  Treba  je  bilo  le  še  ponosnega  in 
učenega  moža,  ki  bi  Grke  opozoril  na  razlike  in  jim  začel  zapadno 
cerkev  opisovati  kot  krivoversko.  Tak  mož  je  bil  Focij,  v  katerem 
je  bil  vtelešen  grški  kulturni  ponos  in  zastopana  grška  učenost.  Nje- 
gov ponos  se  ni  hotel  ukloniti  Rimu,  zato  je  vznemiril  vzhod  in  ga 
razvnel  za  boj  proti  zapadnim  » krivo vercem«.  To  se  mu  je  posrečilo. 
Med  Grki  je  že  dolgo  tlelo  cerkveno  nasprotje  proti  zapadu,  a  prej 
se  ni  še  nikoli  razvnelo  s  tolikim  plamenom.  Focij  je  pa  razvnel  po- 
^ar,  ki  je  bil  toliko  nevarnejši,  ker  so  se  tudi  neizobražene  grške 
množice  —  kot  potomci  starih  Grkov  —  zanimale  za  verske  boje  in 
se  udeleževale  dogmatičnih  prepirov.  Kakor  ob  Focijevem  času  tako 
so  tudi  v  poznejših  stoletjih  kulturne  razlike,  različen  način  mišljenja, 
medsebojno  nerazumevanje  in  narodni  predsodki  pospeševali  razkol 
in  širili  prepad  med  vzhodno  in  zapadno  cerkvijo. 

Zato  smatrajo  strokovnjaki  kakor  Duchesne,  Urban  S.  J., 
Hergenrother^,  Ehrhard^  Seppelt,  kulturne  razlike  in  pre- 


^  Duchesne  84. 

-  Več  zgledov  podaja  P.  Urban  S.  J.  v  »Acta  I.  conventus  Velehradensis« 
(Praga  1908)  18—21. 

3  Hergenrother,  Photius.  3  zv.  Regensburg  1867/9;  o  vzrokih  razkola  po- 
sebno I  295—312.  To  delo  je  še  zdaj  za  zgodovino  grškega  razkola  do  XII.  stol. 
najvažnejše.  Tudi  ruski  zgodovinar  A.  P.  Lebedev  (Istorija  razdelenija  cerkvej-, 
Moskva  1905,  str.  363—365)  priznava,  da  je  Hergenrotherjeva  knjiga  najboljše  delo 
«0  Fociju;  svojo  znanstveno  vrednost  bode  po  mnenju  Lebedeva   ohranilo  ne  deset- 

tirani  grški  narodni  ponos  za  prvotni  in    poglavitni   vzrok  raz-^ 
kola.   — 

Grški  in  sploh  vzhodni  značaj  je  bil  mehkejši,  strastnejši  in  omah- 
Ijivejši  kakor  zapadni.  Krščanstvo  na  vzhodu  ni  zadelo  na  tako  silo- 
vit in  vztrajen  odpor  kakor  na  zapadu;  zato  ni  moglo  tako  temeljita 
izkoreniniti  človeških  strasti  in  slabosti,  ki  so  se  toliko  bolj  vrivale  v 
cerkev  in  versko  življenje.  Ko  je  krščanstvo  dobilo  popolno  svobodo 
in  so  novoizpreobrnjeni  pogani  posebno  na  vzhodu  trumoma  pristo- 
pali h  krščanstvu,  takrat  je  nastala  še  večja  nevarnost  za  cerkvena 
življenje,  ker  je  vzhodna  cerkev  imela  premalo  moči  in  premalo  dobrih 
duhovnikov,  da  bi  mogla  brzdati  človeške  strasti  svojih,  tako  pomno- 
ženih vernikov. 

Na  zapadu  so  mladi  in  čvrsti  narodi  dajali  novih  sil  in  nove  go- 
rečnosti katoliški  cerkvi.  Na  vzhodu  pa  tega  ni  bilo.  Starokrščanska 
verska  gorečnost  je  pojemala.  Toliko  vztrajnejše  in  žilavejše  so  bile 
narodne  in  kulturne  tradicije  Bizantincev;  toliko  bolj  je  rastla  narodna 
ošabnost  in  omejenost.  Narodni  element  je  vedno  bolj  pre- 
vladoval nad  cerkvenim,  ljudske  strasti  so  se  vedno  bolj  vrivale 
v  cerkev;  obenem  je  pa  rastla  antipatija  proti  Rimu. 

Poleg  narodnih  antipatij  so  razne  vzhodne  herezije  povzročale 
nevarne  cerkvene  boje.  Živahni  vzhodni  duh  je  večkrat  zašel  v  ver- 
ske zmote,  ki  so  navadno  zapuščale  globoke  sledove  med  vzhodnimi 
kristjani.  Ponosni  in  živahni  grški  duh  se  ni  rad  uklonil  cerkveni 
avktoriteti  in  ni  lahko  pozabil  ponižanja,  ki  ga  je  doživljal  na  cerkve- 
nih zborih,  kjer  so  se  navadno  pod  zapadnim  vplivom  obsojale  grške 
zmote.  Prva  velika  grška  herezija  IV.  stoletja  je  bila  obsojena  na 
cerkvenem  zboru  v  Niceji  1.  325.  Vzhodni  škofje  so  se  sicer  na  zunaj 
podvrgli,  a  vendar  je  bilo  med  njimi  veliko  nezadovoljnih  s  to  ob- 
sodbo. Opozicijo  proti  nicejskemu  cerkvenemu  zboru  je  vodil  Evzebij 
Nikomedijski.  Ta  opozicija  je  prva  organizacija  velikega  boja  za  av- 
tonomijo grškega  duha  in  grške  cerkve.  Evzebijeva  stranka  je  zastopa 
niča  grškega  boja  proti  absolutnemu  božanstvu  Jezusa  Kristusa.  Ver- 
ski boj  se  je  sicer  večkrat  polegel,  a  vedno  se  je  zopet  obnavljal  \' 
novih  oblikah,  nazadnje  v  opoziciji  proti  »filioque«.  Boj  za  cerkvena 
avtonomijo  pa  je  rodil    koketiranje  z  državno   oblastjo ;    to  koketiranje 


letja,  ampak  stoletja.  Hergenrotherjeva  knjiga  še  ni  zastarela;  čuditi  se  moramo,- 
kako  je  bilo  pred  40  leti  mogoče  napisati  tako  dovršeno  delo  o  bizantinski  zgodo- 
vini.    Knjiga  se  še  dobi  v  knjižni  trgovini  za  smešno  nizko  ceno  6  M. 

*  A.  Ehrhard,    Die  orientalische  Kirchenfrage  und  Osterreichs  Beruf  in    ihrer 
Losung.     Wien  und  Stuttgart  1899. 

—  kakor  pravi  Duchesne  ^  —  je  imelo  za  posledico  ono  žalostno  za- 
konsko zvezo,  ki  se  imenuje  cezaropapizem.  Zato  Duchesne  trdi 
(str.  223),  daje  Evzebij  Nikomedijski  s  svojo  stranko  pravi 
začetnik  vzhodnega  razkola. 

Cezaropapizem  je  —  kakor  vidimo  —  tesno  združen  z  zgo- 
dovino razkola.     Poglejmo,  kako  je  nastal  in  napredoval. 

V  stoletjih  preganjanja  je  bila  cerkev  v  svojih  notranjih  zadevah 
popolnoma  svobodna.  Krščanski  vladarji  naslednjih  stoletij  so  cerkev 
branili  pred  zunanjimi  nasprotniki,  a  ob  enem  so  dobivali  vpliv  na  cer- 
kev samo.  Krščanski  verniki  in  škofje  so  prvega  odločno  krščanskega 
vladarja  tako  občudovali  in  spoštovali,  da  so  ga  tako  rekoč  izzivali  k 
vmešavanju  v  cerkvene  zadeve.  Krščanski  vladar  jim  je  bil  nekaj  no- 
vega, zdel  se  jim  kakor  od  Boga  poslan  v  njih  varstvo ;  v  prvem  pre- 
senečenju skoraj  niso  vedeli,  kako  naj  bi  se  uredile  razmere  med  ce- 
sarjem in  cerkvijo.  Cesarjev  dvor  je  imel  še  mnogo  poganskega;  po- 
ganska ideja  cesarske  vsemogočnosti  je  spremljala  tudi  krščanske  ce- 
sarje. Do  Graciana  (1.  367 — 383)  so  cesarji  še  ohranili  poganski  na- 
slov »Pontifex  maximus«,  da  so  mogli  tem  bolj  vplivati  na  pogane  in 
njih  bogoslužje. 

Stara  poganska  cesarska  ideja  je  bila  za  krščansko  cerkev  zelo 
nevarna.  Na  zapadno  cerkev  bizantinski  cesarji  niso  imeli  neomeje- 
nega vpliva;  njih  oblast  je  bila  na  zapadu  primeroma  majhna  in  ne- 
stalna. Na  zapadu  so  se  razni  narodi  borili  za  gospodstvo ;  narodi  so 
zmagovali  in  propadali,  prestoli  so  se  majali  in  rušili.  A  cerkev  je 
stala  trdno  in  neomajano.  Na  vzhodu  je  bilo  drugače.  Cesarski  pre- 
stol je  bil  obdan  s  starim  sijajem.  Verska  omahljivost  in  verski  boji 
so  slabili  cerkev..  Cerkev  je  bila  večkrat  zelo  omajana,  oblast  vzhod- 
nih patriarhov  se  je  izpreminjala,  škofovski  prestoli  so  se  rušili, 
a  narodna  in  cesarska  ideja  je  ostala  vedno  neomajana. 
Grki  so  z  nekim  čudnim  spoštovanjem  občudovali  svoje  cesarje.  V 
njih  so  videli  najvišje  zastopnike  svoje  narodne  moči  in  prednosti;  v 
njih  so  imeli  poroštvo  svojega  kulturnega  in  državnega  gospodstva 
nad  celim  svetom.  Grki  sami  so  krivi,  da  se  je  ohranila  poganska  ce- 
sarska ideja.  Kolikor  bolj  je  rastel  narodni  ponos  in  prevladoval  tudi 
v  cerkvenem  življenju,  kolikor  bolj  se  je  budila  želja  po  cerkveni  ne- 
odvisnosti od  zapada,  toliko  bolj  je  rastla  cesarska  nadoblast  nad 
vzhodno  cerkvijo. 

Sploh  si  Bizantincev  ne  smemo  predstavljati  kot  neko  servilno, 
brezčutno    maso.     Bizantinci,    potomci  starih  Grkov,    so  bili  še    vedno 


*  »la  coquetterie  avec  le    despotifme  imperial  .  .  .  aboutit  .  .  .  a  ce  triste  ma- 
riage,  que  V  on  designe  par  le  nom  de  cesaro-papisme«.  —  o.  c.  223. 


Dr.  Fr.  Grivec. 


živ  kulturen  narod,  ponosni  na  svojo  kulturo  in  na  svojo  slavno  pre- 
teklost. Pri  takem  narodu  absolutizem  in  cezaropapizem  ne  more  biti 
nekaj  osamljenega  in  od  naroda  neodvisnega;  vladajoči  sistem  je  imel 
vedno  svoje  pomočnike  in  svojo  oporo  v  narodu  samem.  Bizantinski 
servilizem  ni  bil  nič  večji  kakor  na  zapadu  v  srednjem  veku;  bizan- 
tinsko prebivalstvo  je  bilo  sposobno  za  vstaje  in  revolucije  kakor  jih 
svetovna  zgodovina  malo  pozna '.  Cesarji  so  bili  odvisni  od  stran- 
karstva,  posebno  od  vojaštva;  vojaštvo  in  stranke  so  večkrat  odstav- 
Ijale  in  nastavljale  cesarje.  Dasi  so  se  osebe  in  dinastije  tolikokrat 
menjavale,  je  vendar  vedno  ostal  isti  absolutizem,  ker  so  se  Bizantinci 
z  nekim  slepim  občudovanjem  oklepali  starih  kulturnih  in  državnih 
tradicij  -.  Tak  kulturen  narod  ima  navadno  tako  vlado,  kakoršne  je 
vreden ;  v  taki  državi  ima  cerkev  navadno  toliko  svobode,  kolikor  si 
je  s  pomočjo  gorečih  vernikov  sama  pribori.  V  normalnih  razmerah 
je  cezaropapizem  le  tam  mogoč,  kjer  opeša  verska  gorečnost,  kjer  se 
med  versko  zavest  pomešajo  ljudske  strasti.  Tako  je  bil  tudi  v  bizan- 
tinski državi  propad  verske  zavesti,  verskega  življenja  in  moralnosti 
vzrok,  da  je  propadla  cerkvena  svoboda.  »Ker  so  ljudske  in  narod- 
nostne strasti  prodrle  v  srca  vernikov,  zato  je  svetna  oblast  lahko 
vdrla  v  svetišča,  v  cerkev  in  cerkvene  uredbe;  ker  je  narodnostna 
omejenost  temnila  in  omejavala  versko  obzorje,  zato  so  posvetni  ob- 
lastniki s  posvetnimi  sredstvi  omejavali  cerkveno  svobodo;  ker  je  cer- 
kev postala  sužnja  narodovih  strasti,  zato  je  postala  tudi  sužnja  po- 
svetne oblasti«.  3  Tako  seje  godilo  v  vseh  časih  pri  krščanskih  na- 
rodih. 

Do  VI.  stoletja  se  cezaropapizem  še  ni  za  stalno  utrdil.  Pojav- 
ljal se  je  pač  velikokrat;  bilo  je  pa  tudi  še  nekoliko  cesarjev,  ki  so 
v  praksi  in  teoriji  radi  priznavali  cerkveno  neodvisnost.  Tudi  neka- 
teri cerkveni  zastopniki  so  odločno  branili  cerkveno  svobodo,  n.  pr. 
sv.  Atanazij  in  sv.  J.  Zlatoust  (:=pa)ai)VYj  [BaaiAsia?  |jl£'.Cwv)  ^  V  poznejših 
stoletjih  so  pa  navadno  le  še  menihi  in  rimski  papeži  s  pravo  krščan- 
sko odločnostjo  branili  cerkveno  svobodo.  Ko  bi  bila  imela  cerkev 
na  vzhodu  več  odločnih  zastopnikov  in  branivcev  svoje  svobode  in 
ko  bi  bila  tesneje  združena  z  zapadno  cerkvijo,  bi  si  bila  še  lahko 
priborila  svobodo. 

Nepristranski  zgodovinar  mora  priznati,  da  je  vzhodna  cerkev 
zato  prišla  pod  oblast  cezaropapizma,  ker  se  ni  zadosti  zavedala  svoje 


*  F.  Grivec,  Vzhodno  cerkveno  vprašanje  v  luči  moderne  historiograiije  (Čas 
1907)  20;  cf.  Krumbacher,  Geschichte  der  byzant.  Litteratur  23. 

2  Hergenrother  I  298. 

3  Čas  1907,  str.  21.  —  *  Hergenrčther  I  103—108. 

neodvisnosti  in  je  ni  zadosti  branila.  S  svojo  needinostjo  in  s  svojim 
strankarstvom,  ki  je  bilo  že  od  apostolskih  časov  slaba  stran  grške 
cerkve  (sv.  Pavel  in  Klement  Rimski  do  Korinčanov !),  so  vzhodni 
kristjani  sami  dajali  priliko  za  vmešavanje  državne  oblasti;  cesarji  so 
morali  večkrat  posredovati  in  odločiti  (n.  pr.  pri  volitvah  škofov),  da 
se  ne  bi  sicer  kaHl  javni  mir.  Škofje  so  že  v  IV.  stoletju  radi  »ko- 
ketirali« (Duchesne-ov  izraz)  s  svetno  oblastjo,  posebno,  kadar  so  ho- 
teli kljubovati  Rimu  ali  cerkvenim  zborom.  Vmešavanje  svetne  oblasti 
so  škofje  večkrat  brez  ugovora  priznavali  ^ ;  tako  se  je  to  vmešavanje 
začelo  smatrati  kot  cesarjeva  pravica.  Cesarji  so  skoraj  za  vsako  na- 
silno kršenje  cerkvene  svobode  lahko  dobili  nekoliko,  včasi  pa  celo 
večino  škofov  na  svojo  stran. 

Grki  so  bili  že  od  nekdaj  pripravljeni  vso  svojo  osebnost  in  vse 
svoje  življenje  žrtvovati  državnemu  sistemu;  tako  so  se  polagoma 
tudi  v  verskih  stvareh  in  cerkveni  uredbi  prilagodili  in  deloma  tudi 
podvrgli  državi  ~.  Nekateri  mislijo,  da  se  je  vzhodna  cerkev  v  svoji 
uredbi  že  pred  nicejskim  zborom  prilagodila  politični  razdelitvi  rim- 
skih provincij,  tako  da  je  škof  glavnega  mesta  vselej  dobil  metro- 
politanske  pravice  nad  drugimi  škofi  dotične  provincije  '^.  Gotovo 
pa  je  bilo  to  izvršeno  med  letoma  325.  in  381  *.  4.  kanon  nicej- 
skega  zbora  (325)  in  9.  kanon  antiohijske  sinode  sta  sprejela  za  na- 
čelo, da  naj  se  škofije  tako  razdele,  da  bo  metropolit  stoloval  v  glav- 
nem mestu  dotične  politične  pokrajine  ^  Samo  po  sebi  ni  napačno, 
ako  se  cerkev  ozira  na  politično  razdelitev  pokrajin.  A  nevarno  je, 
ako  se  to  sprejme  za  pravilo  in  se  iz  tega  izvaja  načelo,  da  daje  po- 
litična prednost  škofovske  prestolnice  tudi  cerkvene  pravice  in  pred- 
nosti. To  načelo  so  grški  škofje  res  izvajali  in  že  na  I.  carigrajskem 
cerkvenem  zboru  (1.  381)  določili,  naj  ima  carigrajski  škof  prvo  čast 
za    rimskim  škofom,    ker  je  Carigrad  Novi  Rim  ^'    (tov  |X£vto'.  K^vaiavii- 

VOTIOIZMC,    £Tl{aX07rOV     £/£CV   Ta    TZpZG^el^.     Tf^;   Tl[XYj?    {Jl£Ta    TYj':   Ta)[XY]?     £7ica7.0T:ov, 

^la  TO  ehixi  atjTVjv  v£av  Tco{xyjv).  Tukaj  (3.  kanon)  je  dobil  carigrajski 
škof  častno  prvenstvo  pred  drugimi  vzhodnimi  metropoliti  in  patriarhi 
na  podlagi  napačnega  načela,  da  ima  rimski  škof  zato  prvenstvo  pred 
drugimi,  ker  stoluje  v  stari  cesarski  prestolnici,  da  gre  torej  tudi  ca- 
rigrajskemu  škofu  častno  prvenstvo  na  vzhodu,  ker  je  Carigrad  nova 
cesarska    prestolnica.     Carigrajski    škofje    niso    bili   zadovoljni   s  samo 


*  Hergenrčther  I  104.  —  ^  HergenrOther  I  299. 

3  Lubeck,    Reichseinteilung  und    kirchl.  Hierarchie  des  Orients   bis  zum  Aus- 
gange  des  4.  Jahrh.  1901. 

*  Kattenbusch,  Orientalische  Kirclie  (v  Realencyklopadie   f.  protestant.  Theol. 
und  Kirche  XIV  ^  Leipzig  1904)  438-440. 

5  Mansi,  CoUectio  cone.  II  669.  13 12.    —  ^  Mansi  III  560. 


10  Dr.  Fr.  Grivec. 


častnim  prvenstvom;  prisvajali  so  si  patriarško  oblast  in  jurisdikcijo 
nad  sosednjimi  škofijami  in  nad  celim  vzhodom.  Celo  sveti  Janez  Zla- 
toust  si  je  prisvajal  oblast  nad  škofi,  ki  so  bili  prej  neodvisni  od  Ca- 
rigrada. Sv.  Janez  Zlatoust  se  pri  tem  ni  opiral  na  pomoč  svetne 
oblasti  in  je  tudi  ni  potreboval,  ker  mu  je  slava  njegove  svete  zgo- 
vornosti in  gorečnosti  pridobila  veliko  avktoriteto  na  celem  vzhodu  ^ ; 
drugi  carigrajski  škofje  so  se  pa  radi  naslanjali  na  svetno  vlado  in 
tako  pospeševali  razvoj  cezaropapizma.  Jurisdikcijo  nad  sosednjimi 
škofijami  so  si  carigrajski  škofje  pridobili  brez  posebnega  odpora.  V 
boju  za  prvenstvo  nad  celim  vzhodom  so  jim  pa  nasprotovali  aleksan- 
drijski  patriarhi,  ki  so  si  bili  po  svoji  odločni  pravovernosti  in  po  tes- 
nejši zvezi  z  Rimom  priborili  neko  prvenstvo  nad  vzhodnimi  patriarhi; 
prisvojili  so  si  celo  pravico  nadzorstva  nad  carigrajskim  škofom;  pri 
nastavljanju  carigrajskih  škofov  so  navadno  zmagali  s  svojim  kandi- 
datom ■-.  Sv.  Janez  Zlatoust  je  bil  nastavljen  proti  volji  aleksandrij- 
skega  patriarha  Teofila;  zato  mu  je  Teofil  tako  nasprotoval.  Nasprotje 
med  Carigradom  in  Aleksandrijo  se  je  poostrilo.  Na  cerkvenem  zboru 
v  Efezu  (1.  431)  je  še  enkrat  zmagal  aleksandrijski  patriarh  (Ciril).  Boj 
seje  končal  in  odločil  na  kalcedonskem  cerkvenem  zboru  (1.  451). 
Aleksandrijski  patriarh  Dioskur  je  bil  obsojen  kot  heretik;  cari^j^rajski 
škof  je  v  28.  kanonu  dobil  patriarške  pravice  in  prvenstvo  na  vzhodu. 
V  tem  kanonu  je  še  enkrat  izraženo  in  potrjeno  načelo,  da  ima  Cari- 
grad zato  pravico  do  cerkvenega  prvenstva,  ker  je  novo  glavno  mesto 
cesarstva  -  -  Novi  Rim  '^. 

Skoraj  vsi  vzhodni  škofje,  ki  so  bili  zbrani  v  Kalcedonu,  so  pro- 
stovoljno sprejeli  28.  kanon ;  nasproti  protestom  rimskih  legatov  so 
odločno  poudarjali,  da  niso  bili  prisiljeni  k  podpisu.  V  svojem  pismu 
do  papeža  Leona  L  so  z  veliko  zgovornostjo  in  spretnostjo  dokazovali 
opravičenost  28.  kanona;  po  njih  prepričanju  je  ta  kanon  v  lepem  so- 
glasju s  cerkveno  tradicijo,  in  za  cerkev  je  koristno,  ako  se  ozira  na 
bogoljubnega  cesarja,  na  visoki  senat  itd.  Leon  je  spoznal  nevarnost 
28.  kanona,  ker  je  bil  sestavljen  v  tako  nedoločeni  obliki,  da  bi  ga 
oblastni  škofje  lahko  na  različne  načine  zlorabili  (Leon  je  oblastnost 
grških  škofov  dobro  poznal) ;  najbolj  pa  je  nasprotoval  krivemu  in  ne- 
varnemu grškemu  načelu,  da  naj  bi  se  škofovska  oblast  ravnala  po 
politični  prednosti  njegove  prestolnice,  kakor  da  bi  bila  cerkvena  oblast 
odvisna  od  državne.  Odločni  in  previdni  Leon  je  dosegel,  da  so  tudi 
v  Carigradu  zavrgli  28.  kanon ;  do  Focija  ni  bil  sprejet  v  zbornik  cer- 
kvenih kanonov.  Carigrajski  škof  je  kljub  temu  ohranil  prvenstvo  na 
vzhodu,    ker  mu    nobeden    vzhodni    patriarh    ni   več    nasprotoval.     Na 


Hergenrother  I  39  si.  —  2  Duchesne  178  —  192.  —  ^  Mansi  VII  369. 

tihem  so  se  še  vedno  ohranila  načela,  izražena  v  28.  kalcedonskem 
kanonui. 

Kalcedonski  cerkveni  zbor  je  važen  mejnik  v  zgodovini  vzhod- 
nega razkola.  Velik  del  vzhoda  je  trdovratno  ostal  v  monofizitizmu 
in  torej  odpadel  od  cerkve  (Egipt,  Abesinija,  Sirija,  Armenija).  Cari- 
grajski  patriarh  si  je  priboril  popolno  prvenstvo  na  vzhodu;  sedaj  je 
lahko  začel  tekmovati  z  Rimom.  Papeževega  primata  v  Carigradu 
sicer  še  niso  tajili,  a  priznavali  so  ga  zelo  neradi.  Ob  koncu  VI.  stol. 
so  carigrajski  patriarhi  sprejeli  naslov  »vesoljni  patriarh«  (ocxou|ji£vr/wO-). 
To  ime  sicer  najbrže  pomeni  toliko  kot  »državni«  patriarh;  vendar  se 
v  njem  kaže  prevelika  oblastnost  carigrajskih  patriarhov  nasproti  Rimu. 
Papeži  so  opravičeno  protestirali  proti  temu  dvoumnemu,  cerkveni  edi- 
nosti nevarnemu  naslovu^. 

Medsebojno  tekmovanje  in  nasprotje  med  vzhodnimi  patriarhi  se 
je  torej  žalostno  končalo.  Velik  del  vzhodne  cerkve  je  odpadel  od 
prave  vere.  Cerkvene  stranke  so  v  medsebojnem  boju  rade  spreje- 
male cesarjevo  pomoč  in  tako  pospeševale  cezaropapizem.  Grški  for- 
mahzem,  prepirljivost,  oblastnost,  slavohlepnost  in  slabosti  bizantin- 
skega despotizma  so  se  vrivale  tudi  v  cerkev  in  vplivale,  da  je  po- 
stalo razmerje  med  cerkvenimi  predstojniki  in  verniki  podobno  raz- 
merju med  bizantinsko  vlado  in  njenimi  podložniki  ^.  Na  zapadu  je 
cerkev  in  verska  gorečnost  krotila  in  omejevala  vladarski  despotizem, 
a  na  vzhodu  je  cerkev  zaradi  svojih  notranjih  neredov  in  slabosti  celo 
pospeševala  razvoj  absolutističnega  cezaropapizma.  Cerkev  je  posta- 
jala sužnja  narodnih  strasti  in  državne  oblasti.  V  državi  in  cerkvi  je 
zavladal  b  iz  an  tinizem,  t.  j.  »najservilnije  udvoravanje  i  robovanje 
državnoj  vlasti,  združeno  z  največim  licemjerstvom,  te  s  precjenjenjem 
svega,  što  je  grčko  (carstva,  crkve,  obreda,  institucija,  jezika,  ljudi  itd.) 
i  s  držanjem  ni  za  što  (t.  j.  s  preziranjem)  svega  ostaloga,  što  u  ta- 
kovu  kategoriju  ne  spada«  *. 

V  barbarski  borbi  cesarjev  in  vojaštva  proti  svetim  podobam  (v 
VIII.  in  začetku  IX.  stol.)  je  še  enkrat  vzplamtela  verska  gorečnost 
grškega  ljudstva;  barbarski  ikonoklasti  so  pač  presilovito  vdrli  v  sve- 
tišča in  v  cerkvene  tradicije.  Menihi  so  se  z  novim  pogumom  borili 
za  cerkveno  svobodo  in  se  v  tem  boju  tesneje  družili  z  Rimom.  Pra- 
voverni Grki  so  lahko  spoznali,  da  je  v  edinosti  z  Rimom  edino  po- 
roštvo za  svobodo  in  pravovernost  njih  cerkve.  Toda  bilo  je  že  pre- 
pozno.   Grški  narod  se  je  v  VI.  in  VIL  stoletju   že  izživel.  Grška  kul- 


1  Hergenrother  I  76—88.  —  ^  Seppelt  25  si. 

3  Hergenrčther  I  309  si. 

*  Markovič,  Cesarizam  i  bizantinstvo    (Zagreb  1891)  I  33. 

tura  je  ostarela,  prejšnje  duševno  življenje  in  duševna  produktiv- 
nost je  ponehala.  Zato  so  se  Grki  tem  bolj  oprijemali  svojih  starih 
tradicij;  ker  niso  več  imeli  pravega  pojma  za  prejšnje  duševno  živ- 
ljenje, zato  je  zavladal  suh  formalizem,  precenjevanje  zunanjosti, 
—  znak  propadajočih  narodov  in  kultur.  Na  zapadu  so  pa  mladi  na- 
rodi pomlajevali  staro  kulturo;  tam  je  bilo  sicer  manj  stare  kulture, 
zato  pa  toHko  več  življenja  in  produktivnosti.  Vzhodna  cerkev  se 
je  do  VI.  stoletja  razvijala  in  urejevala,  potem  pa  kar  naenkrat  obti- 
čala, ostarela  in  okorela.  Zapadna  cerkev  in  kultura  se  je  pa  v  tem 
času  začela  najlepše  razvijati.  Grki  so  v  svoji  ostarelosti  z  neko  ne- 
zaupnostjo  in  nevoščljivostjo  gledali  napredek  pomlajenega  zapada.  Na- 
predek (filioque)  in  novo  življenje  so  obsojali,  češ  da  nasprotuje  cer- 
kvenim tradicijam  in  pravovernosti.  Trulanska  sinoda  (692)  je  že  ob- 
sojala latinske  cerkvene  navade  in  obrede,  kot  da  bi  bili  nekaj  krivo- 
verskega. 

V  svoji  antipatiji  proti  zapadu  in  v  vednih  bojih  proti  Rimu  so 
se  Grki  polagoma  tako  rekoč  privadili  cerkvenemu  razkolu.  V  dobi 
med  1.  323.  in  787.  je  bila  cela  203  leta  pretrgana  cerkvena  edinost 
med  Rimom  in  Carigradom  ^  Cerkveni  razkol  se  je  Grkom  zdel  nekaj 
tako  navadnega,  da  so  bili  rajši  pripravljeni  žrtvovati  cerkveno  edinost 
kakor  odpovedati  se  svojim  narodnim  in  dozdevnim  cerkvenim  tradi- 
cijam. 

V  VIII.  in  IX.  stoletju  so  se  izvršile  važne  svetovnopolitične  iz- 
premembe,  ki  so  še  povečale  prepad  med  vzhodom  in  zapadom.  Ugled 
in  vpliv  bizantinskih  cesarjev  je  v  Italiji  zelo  padel.  Papeži  so  morali 
iskati  varstva  pri  frankovskih  kraljih.  L.  800.  je  bil  Karol  Veliki  v 
Rimu  proglašen  in  kronan  za  rimskega  cesarja.  Bizantinski  cesar  ni 
bil  več  edini  krščanski  cesar.  Umevno  je,  da  so  bili  Bizantinci  izne- 
nadeni  in  vznevoljeni.  Njih  svetovno  kulturno  in  državno  gospodstvo 
je  bilo  uničeno,  njih  neodvisnost  v  nevarnosti.  L.  866.  je  nastal  še 
boj  za  cerkveno  nadoblast  nad  Bolgarijo.  Bizantinci  so  v  Aziji  izgu- 
bili že  mnogo  pokrajin,  ki  so  jih  osvojili  silno  napredujoči  mohame- 
danci.  Zato  so  se  tem  bolj  krčevito  borili  za  svoje  gospodstvo  v  Ev- 
ropi. To  ni  bil  boj  samo  politične  oblasti,  ampak  boj  celega  ponos- 
nega naroda,  ki  se  je  boril  za  gospodstvo  svoje  cerkve,  kulture  in 
države  -. 

Med  Rimom  in  Bizancem  se  je  nagromadilo  že  veliko  najrazlič- 
nejših nasprotij.     Razmere  so  dozorele.     Treba  je  bilo  le  še  moža,    ki 


^  Duchesne  165. 

'^  Duchesne  (217)  misli,    da  bi  se  bil  papež  Nikolaj    lahko  izognil    prepiru  za- 
radi Bolgarije;  tako  bi  bil  dobri  stvari  in  ugledu  rimske  stolice  več  koristil. 

bi  drzno  razvnel  in  razpihal   tleči  ogenj.     Ta  mož  je  bil  Focij  (1.  857, 
do  886.) 

Focij  je  bil  sicer  kreatura  državne  oblasti.  Toda  dotična  državna 
oblast  (Bardas)  je  imela  svojo  stranko  ^  in  tudi  Focij  je  bil  otrok  svoje 
dobe.  Focij  je  bil  največji  učenjak  svojega  časa  in  glavni  zastopnik 
bizantinske  kulture  in  bizantinskega  ponosa.  Njegova  hiša  je  bila  ka- 
kor neka  akademija,  v  kateri  so  se  zbirali  vedoželjni  Bizantinci.  Svoje 
mnogoštevilne  učence  (tudi  sv.  Konstantin-Ciril  je  bil  njegov  učenec) 
je  s  svojo  izredno  učenostjo  in  spretnostjo  tako  očaral,  da  so  mu  bili 
popolnoma  vdani.  Sam  je  od  njih  zahteval  in  dobival  pismene  izjave 
vdanosti  in  zveste  pokorščine;  tako  si  je  organiziral  močno  stranka 
najizobraženejših  mož  različnih  stanov. 

Focij  je  priznaval  papežev  primat  in  si  mnogo  prizadeval,  da  bi 
ga  papež  potrdil  za  carigrajskega  patriarha.  Ker  tega  ni  dosegel,  zata 
je  pretrgal  zvezo  z  Rimom.  Pravi  patriarh  Ignacij  je  bil  pri  ljudstvu 
priljubljen  2,  tudi  nekateri  škofje  so  mu  ostali  zvesti  in  trpeli  dolgo- 
trajno preganjanje  in  hude  muke  za  pravično  stvar;  toda  večina  ško- 
fov je  bila  boječa  in  neznačajna.  L.  867.  je  Focij  izdal  svojo  zname- 
nito, spretno  in  vsaj  na  videz  učeno  sestavljeno  okrožnico,  v  kateri 
nastopa  kot  zastopnik  grške  pravovernosti  nasproti  rimskim  zmotam ; 
v  njej  med  drugim  obsoja  »filioque«.  S  to  okrožnico  je  dal  razkolu 
vsaj  navidezno  cerkvenopravno  in  dogmatično  podlago;  brez  dvoma 
je  mnogo  Grkov  prepričal,  da  je  njegov  boj  proti  Rimu  opravičen. 
Tudi  v  prognanstvu  (769)  ni  miroval ;  neprestano  je  bil  delaven,  da 
si  ohrani  prejšnje  pristaše  in  pridobi  novih  \  »V  Focijevem  dopisova- 
nju s  svojimi  in  Ignacijevimi  pristaši  se  kaže  čudovit  dar  za  pridobi- 
vanje ljudi.  Njegova  pisma  nam  še  sedaj  sijajno  pričajo  o  njegovem 
finem  taktu,  o  njegovem  poznavanju  ljudi  in  o  njegovi  zgovornosti; 
iz  njih  je  tudi  razvidno,  da  je  bil  neprestano  središče  krepke  cer- 
kvene stranke,  ki  je  znala  z  vsemi  silami  in  z  vztrajno  doslednostjo 
delati  za  svoje  cilje«.*  Ta  zgodovinska  dejstva  gotovo  jasno  dokazu- 
jejo, da  Focij  ni  bil  slepo  orodje  državne  oblasti  in  da  razkol  prav- 
zaprav ni  povzročen   po  cezaropapizmu,    ampak  da  ima    globlje   kore- 


1  Bardas  je  bil  sicer  razuzdan  in  brezznačajen,  a  zelo  nadarjen  in  velik  po- 
speševatelj  znanosti;  zveza  med  njim  in  Focijem  je  torej  razumljiva. 

2  Duchesne  trdi,  da  je  bila  Ignacijeva  stranka  sicer  vztrajna,  a  majhna;  za 
papežev  ugled  v  Carigradu  je  bilo  zelo  škodljivo,  da  je  z  Ignacijevo  stranko  zma- 
goval in  propadal  (str.  219). 

^  Akti  sinode  1.  869.  dokazujejo,  da  so  bizantinski  škofje  zelo  neradi  obsodili 
Focija;  sinoda  1.  879.  ga  je  sprejela  z  navdušenjem  (Duchesne  217  si.). 
*  Hergenrother  II  257. 

renine.    Res  pa  je,  da  so  skoraj  isti  vzroki  pospeševali  cezaropapizem 
in  ob  enem  pripravljali  razkol. 

Focijev  boj  proti  zapadu  se  je  sicer  končal  z  njegovim  porazom, 
a  v  resnici  ni  bil  brez  uspeha  za  vzhodne  razkolne  težnje.  V  Cari- 
orradu  so  prišli  do  prepričanja,  da  je  možen  uspešen  boj  z  Rimom. 
Focij  je  zapustil  spretno  in  učeno  sestavljeno  literaturo  proti  Rimu; 
to  literaturo  so  Grki  v  naslednjih  stoletjih  radi  prebirali  in  posnemali. 
—  V  X.  stoletju  bi  se  bilo  dalo  še  kaj  storiti  za  ohranitev  cerkvene 
edinosti.  Primat  so  teoretično  še  priznavali;  še  v  XII.  stoletju  sta  gr- 
ška kanonista  Zonaras  in  Balsamon  i  priznavala,  da  je  papež  višji  ka- 
kor carigrajski  patriarh.  A  žalostne  rimske  razmere  v  X.  stol.  niso 
mogle  ugodno  vplivati  na  vzhod.  Vzhod  je  vedno  bolj  dozoreval  za 
razkol.  Mihael  Cerularij  ga  je  1.  1054.  brez  posebnega  truda  izvršil. 
Cerularij  pri  tem  ni  bil  orodje  državne  oblasti,  ampak  sam  je  bil  tako 
slavohlepen  in  oblasten,  da  je  hotel  celo  cesarja  podvreči  svoji  obla- 
sti-; zato  je  umrl  v  prognanstvu.  a  razkol  je  še  živel. 

Do  konca  XII.  stoletja  bi  se  bilo  dalo  še  kaj  storiti  za  zedinjenje 
grške  cerkve,  ker  je  bilo  na  vzhodu  še  veliko  ljudi  pripravljenih  za 
zedinjenje  z  Rimom.  Miroljubna  stranka  je  bila  sicer  v  veliki  manj- 
šini, a  z  zapadno  podporo  bi  bila  lahko  še  kaj  dosegla,  posebno  ker 
so  tudi  grški  cesarji  videli,  da  se  morejo  le  s  pomočjo  zapada  uspešno 
boriti  proti  mohamedancem.  Toda  tedanji  zapadni  narodi  in  knezi 
niso  bili  sposobni  za  to  visoko  poslanstvo.  Dolgotrajna  needinost  med 
vzhodom  in  zapadom  je  tudi  na  zapadu  utrdila  nezaupanje  in  antipa- 
tijo nasproti  oholim  in  oblastnim  Grkom.  V  križarskih  vojskah  se  je 
nasprotje  med  vzhodom  in  zapadom  pomnožilo.  Latinsko  cesarstvo  v 
Carigradu  (1204—1261),  združeno  z  mnogimi  krutostimi  zapadnih  vo- 
jakov nasproti  Grkom,  je  Grke  do  skrajnosti  razdražilo;  prejšnje  an- 
tipatije so  se  izpremenile  v  globoko  sovraštvo  proti  Rimu  in  proti 
vsemu  zapadnemu.  Ob  tem  sovraštvu  so  se  razbijali  vsi  nadaljni  po- 
izkusi zedinjenja. 

Bolgari,  Srbi  in  Rusi  so  se  pod  bizantinskim  vplivom  polagoma 
utrdili  v  vzhodnem  razkolu,  ne  da  bi  se  tega  zavedali;  o  vzhodnih 
Slovanih  torej  lahko  trdimo,  da  po  tuji  krivdi  žive  v  razkolu.  O  Ru- 
sih priznava  najznamenitejši  ruski  cerkveni  zgodovinar  E.  E.  Golu- 
binskij,  da  so  Grki  med  njimi  širili  in  utrjevali  nasprotje  proti  rimski 
■cerkvi  3.  Bolgari  so  se  leta  1204.  iz  pohtičnih  ozirov  združili  z  Rimom, 
a  unija   je  bila    zelo  slabotna   in  kratkotrajna.     Grško  sovraštvo    proti 


*  Duchesne  198.  —  2  N.  Suvorov,  Vizantijskij  papa.     Moskva  1902. 
3  E.  E.  Golubinskij,    Istorija  russkoj  cerkvi    (Moskva  1900 — 1904)  I  2,  str.  795 
do  803;  gl.  Acta  L  Conventus  Velehradensis  (Praga  1908)  46—48. 

Rimu,  ki  se  je  v  XIII.  tako  utrdilo,  je  vplivalo  tudi  na  vzhodne  Slo- 
vane; odtod  tudi  ono  sovraštvo  proti  »Latincem»  v  srbskih  in  bolgar- 
skih narodnih  pesmih i.  —  V  XII L  stoletju  seje  cerkveni  raz- 
kol utrdil  na  celem  krščanskem  vzhodu. 

V  kratkem  preglednem  članku  ni  mogoče  podrobno  našteti  vseh 
vzrokov  in  dejstev,  ki  so  vplivali  na  razvoj  cerkvenega  razkola.  A 
tudi  iz  tega  kratkega  pregleda  je  razvidno,  da  je  pri  razkolu  sodelo- 
vala cela  vrsta  različnih  vzrokov :  kulturne  razlike,  različen  jezik,  raz- 
lična smer  in  različno  stališče  teologije  z  različnim  razlaganjem  istih 
krščanskih  resnic,  grška  nestanovitnost  in  prepirljivost,  grški  narodni 
ponos  in  navdušenje  za  stare  tradicije  brez  pravega  zmisla  za  duha 
in  odtod  formalizem,  herezije  opirajoče  se  na  ponos  grškega  uma,  pre- 
vladovanje narodne  omejenosti  v  cerkvi,  propadanje  verskega  in  cerk- 
venega življenja,  medsebojna  odtujenost  in  antipatija  med  vzhodom  in 
zapadom,  vzhodna  in  zapadna  politika,  vzhodni  despotizem  in  cezaro- 
papizem.  Razkol  torej  ni  delo  samo  enega  človeka,  niti  samo  posle- 
dica bizantinske  politike  ali  cezaropapizma,  ki  naj  bi  se  bil  začel  že 
s  Konstantinom.  Grški  narod  je  toliko  sodeloval  pri  svetni  in  cerk- 
veni vladi,  da  ne  more  od  sebe  odvrniti  velikanske  krivde  razkola; 
res  so  največ  krivi  voditelji  ljudstva,  a  tudi  drugi  sloji  niso  brez  krivde. 
Grki  so  krivi,  da  se  je  mogel  v  Bizancu  vzdrževati  polpoganski  de- 
spotizem ;  Grki  in  grška  cerkev  so  krivi  cezaropapizma,  ker  so  ga  v 
svojem  narodnem  ponosu  občudovali  ali  ga  vsaj  molče  priznavali  in 
ga  v  svojih  neprestanih  strankarskih  bojih  klicali  na  pomoč,  namesto 
da  bi  se  složno  proti  njemu  borili  2.  Grki  so  krivi,  da  je  njih  cerkev 
propadla  in  se  začela  odtujevati  in  oddaljevati  od  Rima  takrat,  ko  bi 
bila  najbolj  potrebovala  zveze  z  Rimom,  da  bi  se  poživila,  okrepila  in 
prenovila. 

II. 

Poizkusi  zedinjenja  ^. 

Cerkveni  razkol  je  eden    najusodnejših  in    najžalostnejših  dogod- 
kov svetovne    in  cerkvene    zorodovine.     Posledice    razkola    so  bile   ne- 


*  Dr.  J.  Debevec,  Predsodki  proti  »Latincem«  v  bolgarskih  in  srbskih  narod- 
nih pesmih  (Čas  1908,  227 — 232). 

2  Ne  skladam  se  popolnoma  z  Markovičem,  ki  trdi,  da  je  carigrajski  »cesari- 
zam  izlegao  iztočni  razkol,  a  da  ga  je  bizantinstvo  odgojilo,  učvrstilo  i  ovječilo« 
(Markovic,  Cezarizam  i  bizant.  I  33);  prepričan  sem,  da  bi  Markovič  svoje  mnenje 
nekoliko  izpremenil,  ako  bi  sedaj  pisal  svojo  knjigo  in  proučil  sedanje  raziskave 
o  bizantinski  kulturi. 

^  Naslednji  zgodovinski  pregled  je  sestavljen  na  podlagi  prvih  zgodovinskih 
virov  (dokumentov),  le  nekoliko  podatkov  za  starejšo  zgodovino  (srednji  vek)  sem 
povzel  iz  najboljših  drugotnih  virov. 

varne  cerkvi,  kulturi  in  državi.  Cerkev  je  bila  odtrgana  od  onega 
vzhoda,  odkoder  je  prisijala  luč  krščanstva ;  izgubila  je  svojo  p  r  e j  š- 
n  j  o  obširno  vesoljnost  in  bila  v  nevarnosti,  da  njeni  verniki  zaidejo 
v  omejenost  narodnega  partikularizma.  Kulturni  napredek  je  bil  na 
vzhodu  in  zapadu  oviran.  Vzhod  je  postal  še  bolj  brezploden  in  for- 
malističen, ker  je  popolnoma  pretrgal  zvezo  z  življenja  kipečim  zapa- 
dom;  zapadu  je  bila  zaprta  bogata  zakladnica  starodavne  kulture, 
Krščanske  države  so  bile  oslabljene  nasproti  vzhodnim  barbarom, 
Grki,  naravna  predstraža  krščanstva,  so  bili  brez  zveze  z  zapadom 
preslabi,  da  bi  mogli  dolgo  odbijati  silovite  napade  nevernikov.  Še 
preden  je  padel  Carigrad,  se  je  že  razlila  turška  povodenj  po  vzhodni 
Evropi,  poplavila  Balkan  in  z  divje  razburkanimi  valovi  pljuskala  ob 
zidovje  nemškega  cesarstva. 

Grški  cesarji  so  se  zavedali  svoje  slabosti  in  velike  nevarnosti 
od  vzhoda.  Radi  bi  bili  še  ostali  v  prijateljski  zvezi  z  zapadom,  ker 
so  spoznali,  da  je  to  pogoj  za  obstanek  njih  države.  Toda  bizantin- 
sko ljudstvo  in  zastopniki  cerkve  so  odločno  nasprotovali  zapadu.  Pri 
vseh  poizkusih  zedinjenja  do  padca  Carigrada  se  je  pojavljal  žalosten^ 
skoraj  tragičen  konflikt  med  politiko  bizantinskih  cesarjev,, 
ki  so  v  zedinjenju  z  Rimom  iskali  podpore  in  rešitve  za  propada- 
joče cesarstvo,  in  pa  med  bizantinskim  narodom,  ki  je  v  svoji 
kratkovidnosti  in  zaslepljenosti  vedno  nasprotoval  zedinjenju  in  tako 
svojo  cerkev  in  državo  tiral  v  sužnost  in  pogubo.  Pač  dosti  jasen 
dokaz,  kje  je  imel  razkol  svoje  korenine  in  oporo. 

Na  zapadu  vidimo  nekaj  podobnega.  Rimski  papeži  so  se  vedno 
zavedali  svojega  visokega  poslanstva  in  vesoljnosti  cerkve  Kristusove. 
Njih  glavna  ideja  je  bilo  zedinjenje  med  vzhodno  in  zapadno  cerkvijo, 
da  bi  se  ves  krščanski  svet  složno  boril  proti  zlu  in  se  z  združenimi 
močmi  branil  proti  nevernikom.  Za  to  idejo  so  vedno  delali  s  pleme- 
nitim optimizmom  in  z  nesebično  požrtvovalnostjo.  Toda  zapadni  na- 
rodi in  knezi  so  bili  preomejeni  in  presebični;  zato  papeži  niso  imeli 
zadostne  realne  opore  za  svoje  idealne  načrte.  Kakor  je  na  vzhodu 
nastal  konflikt  med  cesarsko  politiko  in  med  narodom,  tako  vidimo  na 
zapadu  prav  tako  tragičen  konflikt  med  nesebičnim  in  idealnim  rim- 
skim univerzalizmom  in  med  sebičnim  partikularizmom  za- 
padni h  narodov  in  knezovi  To  je  vzrok,  da  se  v  srednjem 
veku  cerkveno  zedinjenje  ni  posrečilo. 


1  W.  Norden,  Papstum  und  Bvzanz  (Berlin  1903)  str.  XVI.  Obširna  (764  str.) 
Nordenova  knjiga  je  najboljše  delo  o  poizkusih  zedinjenja  v  srednjem  veku;  Nor- 
den je  delal  na  podlagi  prvih  virov  in  uporabil  tudi  nekoliko  rokopisnega,  prej  ne- 
znanega   gradiva.     Njegovo    stališče   je   napačno.    Papeži  so    mu  zastopniki    rimske 

Papež  Gregor  VIL  (L  1073—1085)  bi  bil  rad  podpiral  bizantinske 
cesarje  in  zopet  zedinil  vzhodno  in  zapadno  cerkev,  a  ni  mogel,  ker 
se  je  moral  boriti  z  zapadnimi  knezi  zaradi  investiture.  Vredni  dedič 
Gregorjevih  vzhodnih  načrtov  je  bil  idealni  Urban  II.  (1088 — 1099).  S 
prvo  križarsko  vojsko  (1096 — ^1099)  ni  nameraval  samo  Jeruzalem  osvo- 
boditi, hotel  je  tudi  vzhodno  cerkev  rešiti  iz  sužnosti  nevernikov  in 
tako  vzhodne  kristjane  pridobiti  za  zedinjenje.  Papež  Urban  II.  se  ni 
dal  odvrniti  od  svojega  idealnega  stališča.  Križarji  so  bih  v  začetku 
prijazni  do  vzhodnih  kristjanov  in  so  složno  z  njimi  dosegli  lepe  uspehe. 
Toda  zapadni  vitezi  in  njih  voditelji  niso  bili  pravi  stanovitni  zastop- 
niki vesoljne  katoliške  cerkve.  Med  Grki  in  križarji  je  že  v  prvih 
letih  nastalo  medsebojno  nezaupanje  in  nasprotje.  Knez  Boemund  je 
pisal  papežu,  naj  jim  dovoli,  da  se  vojskujejo  ne  samo  proti  neverni- 
kom,  ampak  tudi  proti  heretikom,  Grkom  in  Jakobitom.  V  križarskih 
voditeljih  je  že  takrat  dozorela  misel,  da  je  najprej  treba  podjarmiti 
Grke,  zatreti  razkol  in  latinizirati  Carigrad;  šele  potem  se  bodo  mogli 
s  popolnim  uspehom  boriti  proti  nevernikom  i.  Grki  so  spoznali  ne- 
varnost, zato  se  je  v  križarskih  vojskah  medsebojno  nasprotje  med 
vzhodom  in  zapadom  do  skrajnosti  poostrilo. 

V  XII.  stoletju  se  je  med  zapadnimi  knezi  večkrat  vzbudila  želja 
po  osvojitvi  Carigrada.  Papeži  so  tem  načrtom  večinoma  ostro  na- 
sprotovali; le  redko  so  se  dali  pridobili  za  to  misel,  ki  so  ji  mogli  le 
v  toliko  pritrditi,  v  kolikor  so  v  tem  načrtu  videli  manjše  zlo  kakor 
je  bil  razkol  in  gospodstvo  nevernikov.  V  4.  križarski  vojski  (1202 
do  1204)  so  zapadni  knezi  osvojili  Carigrad,  postavili  latinskega  patri- 
arha in  mu  podredili  grško  duhovščino.  Papež  Inocenc  III.  je  najprej 
odločno  nasprotoval  osvojitvi  Carigrada ;  po  osvojitvi  je  bil  pa  tako 
navdušen  nad  zmago  zapadnih  knezov,  da  je  Balduinu  pisal:  »Regnum 
Graecorum  ...  a  superbis  ad  humiles,  ab  inobedientibus  ad  devotos, 
a  schismaticis  ad  catholicos  iusto  Dei  iudicio  est  translatum -.«  Ko  pa 
je  videl,  da  križarji  ne  mislijo  dalje  iti,  je  bil  z  osvojitvijo  Carigrada 
odločno  nezadovoljen.  Papežev  legat  v  Carigradu  je  bil  nasproti  gr- 
škim obredom  zelo  toleranten.  Inocenc  III.  ni  zahteval  izpremembe 
obreda;  lateranski  cerkveni  zbor  (1215)  je  potrdil  grški  obred.    S  tem 


univerzalne  politike;  verskim  motivom  Norden  ne  priznava  posebne  vrednosti; 
razkol  je  povzročila  politika  in  le  krepka  politika  bi  mogla  biti  podlaga  miije.  Sicer 
pa  je  knjiga  trezno  pisana. 

1  Norden  (str.  50—70)  obsoja  Urbanovo  stališče  in  misli,  da  bi  bil  moral  papež 
s  križarji  najprej  zasesti  Carigrad  in  Grke  prisiliti  k  uniji;  ker  Norden  verskih  mo- 
tivov sploh  nič  ne  ceni,  zato  tudi  ne  razume,  da  se  s  silo  (posebno  proti  ponosnim 
Grkom)  lahko  pomnoži  medsebojno  nasprotje,  ne  pa  doseže  unija. 

2  Norden  167. 

18  Dr.  Fr.  Grivec. 


je  bila  dana  podlaga  za  prakso  rimske  kurije  pri  pogajanjih  za  zedi- 
njenje '.  A  zapadni  knezi  niso  bili  tako  tolerantni;  za  grško  kulturo 
in  grški  obred  niso  imeli  nobenega  zmisla.  S  svojimi  krutostimi  in 
z  nasilnim  latiniziranjem  so  v  Grkih  vzgojili  fanatično  sovraštvo  proti 
vsemu  zapadnemu  in  latinskemu. 

Grški  narod  je  bil  utrjen  v  razkolu.  Grški  cesarji  so  bili  pa  še 
vedno  pripravljeni  za  unijo  in  za  zvezo  z  zapadom,  ker  so  vedeli,  da 
je  to  edina  rešitev  za  Grke.  Mihael  VIII.  Paleolog  (1259—1282)  je 
1.  1261.  osvojil  Carigrad  in  izpodrinil  Latince,  a  kot  previden  diplomat 
je  iskal  zveze  z  Rimom,  da  bi  se  zavaroval  nasproti  novim  zapadnim 
napadom  in  dobil  podporo  proti  drugim  sovražnikom  Bizanca  ^  Papež 
Gregor  X.  (1271  — 1276)  je  bil  posebno  vnet  za  unijo  in  je  povabil 
Grke  na  lionski  cerkveni  zbor  (1273);  Grki  so  sprejeli  papeževe  po- 
goje in  se  zedinili  z  rimsko  cerkvijo  (1274).  Steber  lionske  unije  je 
bil  učeni  in  značajni  patriarh  Janez  Bekkos;  sam  je  bil  odkritosrčno 
vnet  za  unijo  in  je  mnogo  Grkov  za  njo  pridobil.  Vendar  se  je  unija 
le  umetno  vzdrževala,  ljudstvo  ji  je  nasprotovalo.  Na  zapadu  je  papež 
krotil  svoje  narode,  na  vzhodu  pa  cesar.  Zapadni  knezi  se  nikakor 
niso  dali  odvrniti  od  svojih  načrtov.  Karol  Ažuvinski  je  hotel  osvo- 
jiti Carigrad;  papeža  Nikolaj  III.  (1277—1280)  in  Martin  IV.  (1281  do 
1285)  sta  bila  njegova  zaveznika  in  Grkom  manj  naklonjena.  Ob  koncu 
1.  1282.  in  v  začetku  1.  1283.  je  bila  unija  uničena,  partriarh  Bekkos 
odstavljen.  Bekkos  je  objokoval  svojo  domovino,  ker  je  videl,  da  se 
ne  da  več  rešiti;  bilo  je  prepozno,  vera  je  opešala,  razsodnost  je  sko- 
raj izginila.  Mnogi  Grki  so  že  trdili,  da  je  razkol  opravičen,  ker  je 
že  tako  star  3. 

V  XIV.  stoletju  so  grški  cesarji  zopet  iskali  pomoči  pri  papežih. 
Papeži  so  kot  pogoj  zahtevali  unijo.  Cesar  Janez  V.  je  1.  1369.  v 
Rimu  sprejel  unijo,  a  zapadne  pomoči  ni  bilo.  Grki  so  lahko  spoznali, 
da  je  zapadna  pomoč  zelo  nezanesljiva.  V  skrajni  stiski  se  je  država 
še  enkrat  zatekla  na  zapad  po  podporo.  Pod  vplivom  cesarja  Ja- 
neza VIII.  (1425 — 1448)  so  nekateri  grški  škofje  podpisali  unijo  flo- 
rentinskega  cerkvenega  zbora  (1439).  A  grško  ljudstvo,  duhovščina 
in  menihi  so  uniji  tako  nasprotovali,  da  je  v  Carigradu  niso  mogli 
razglasiti.  Šele  1.  1452.  jo  je  pod  cesarjevim  varstvom  v  Carigradu 
promulgiral  tedanji  rimski  kardinal  Izidor  (metropolit  kievski).  Ljud- 
stvo je  bilo  tako  fanatično,  da  se  je  ogibalo  Sofijine  cerkve,  v  kateri 
je  bila  unija  razglašena ;    vse  je  vpilo,  da  je  boljše  turško  gospodstvo 


1  Norden  i87. 

*  Gelzer,    Byzant.    Kaisergeschichte    (v    Krumbacherjevi    Gescli.    der    byzant. 
Litteratur)  1051  —  1053. 

3  Hergenrčther,  Photius  III  820. 

Ikakor  papeški  in  latinski  jarem.  L.  1453.  je  padel  Carigrad.  Grški  pa- 
triarhi so  postali  sužnji  turške  vlade.  Turška  vlada  je  spoznala,  da 
so  grški  patriarhi  dobri  zavezniki  njenega  despotizma;  zato  je  rada 
podpirala  razkolnike  nasproti  katoličanom.  S  pomočjo  turške  vlade 
se  je  vzdrževala  grška  cerkev  v  turškem  cesarstvu;  s  turško  pomočjo 
se  je  borila  proti  katoličanom  in  izpodrivala  domače  duhovstvo  pri 
Srbih  in  Bolgarih.  V  cerkvi  je  zavladal  formalizem  in  puhli  fanati- 
-zem,  versko  življenje  je  propadalo  i. 

Po  padcu  Carigrada  so  Rusi  postali  odločilen  element  v  vzhodni 
•cerkvi.  Papeži  so  to  takoj  spoznali  in  so  se  pri  vsaki  priliki  z  veliko 
in  plemenito  ljubeznijo  obračali  k  Rusom,  da  bi  jih  prikHcali  nazaj  v 
naročje  katoliške  cerkve.  Kakor  so  papeži  v  križarskih  vojskah  iskali 
^veze  z  Grki,  da  bi  se  zapad  in  vzhod  složno  boril  proti  nevernikom, 
tako  so  sedaj  cerkveno  zedinjenje  in  prijateljsko  zvezo  med  zapadno 
Evropo  in  Rusijo  imeli  za  glavni  pogoj  uspešnega  boja  proti  Turkom. 
"Cela  stoletja  so  se  papeži  trudili,  da  bi  se  Rusija  cerkveno  in  politično 
združila  z  zapadno  Evropo.  Od  tega  idealnega  cilja  jih  ni  odvrnil 
noben  neuspeh  in  nobena  izprememba  političnega  položaja  2. 

Rusi  so  v  X.  stoletju  sprejeli  krščanstvo  i?  Bizanca,  dasi  so  že 
prej  med  njimi  delovali  nekateri  latinski  misijonarji.  V  XI.  stoletju, 
ko  je  bil  grški  razkol  končno  dovršen,  so  bili  Rusi  odvisni  od  Grkov. 
Od  konca  XI.  stoletja  pa  do  1.  1237.  so  bili  vsi  ruski  metropoliti  (24) 
razen  dveh  Grki,  iz  Carigrada  poslani  v  Rusijo.  Rusi  se  formalno 
nikoli  niso  ločili  od  Rima;  a  njih  zveza  s  Carigradom  jih  je  sama  po 
sebi  odtrgala  od  Rima  in  vzgojila  v  razkolu.  Papeži  bi  bili  Ruse  že 
^7  X.  stoletju  radi  tesneje  združili  z  Rimom  (poslanci  papeževi  v  Kor- 
^unu  [Cherson]  1.  989.  in  Vladimirjevi  v  Rimu  1.  992.  in  1001),  a  Rusi 
so  vendar    ostali  v  zvezi  s  Carigradom.     Leta    1054.    so  bili  Rusi    ne- 


*  Vse  to  objektivno  popisuje  ruski  zgodovinar  A.  P.  Lebedev,  Istorija  greko- 
vostočnoj    cerkvi    pod    vlastiju  Turok^.    Peterburg  1904    (gl.    »Slav.   1.  theol.«    1900, 

.33-37). 

2  Glavni  viri  za  zgodovino  poizkusov  zedinjenja  z  Rusijo  so : 

A.  J.  Turgenev,  Historica  Russiae  Monumenta.  2  zv.  Peterburg  1841/2. 

A.  Possevini  S.  J.,  Moscovia  et  alia  opera.     Coloniae  Agr.  1587. 

A.  Tlieiner,  Monuments  historiques  relatifs  aux  regnes  d' Alexis  Michaelo- 
'witch,  Feodor  III.  et  Pierre  le  Grand.     Rim  1859. 

E.  Golubinskij,  Istorija  Russkoj  cerkvi.     2  z  v.  (3  deli)  Moskva  1900/4. 

P.  P  i  er  lin  g,  La  Russie  et  le  Saint-Siege.  4  zv.     Pariš  1896— 1907. 

Pierlingovo  delo  je  v  vsakem  oziru  najboljše  svoje  vrste.  Pierling  dobro 
pozna  vse  zapadne  in  vse  ruske  vire  o  tem  vprašanju;  porabil  je  mnogo  rokopisnih 
virov.  Ob  koncu  vsakega  zvezka  so  podrobno  navedeni  vsi  dotični  viri  in  vsa  lite- 
ratura.    Pierlinga  tudi  v  Rusiji  visoko  cenijo. 

Gl.  F.  Grivec,  De  unionis  cum  Russia  conatibus  (v  Acta  I.  Conventus  Vele- 
Oiradensis  45 — 55). 

20  ^^-  Fr.  Grivec. 


odvisni  od  Carigrada  (njih  tedanji  metropolit  je  bil  izvoljen  neodvisno 
od  Carigrada),  1.  1091.  so  neodvisno  od  Grkov  uvedli  praznik  prene- 
šenja  ostankov  sv.  Nikolaja,  a  to  še  ni  dokaz  za  zedinjenje  z  Rimom. 
V  prvi  polovici  XII.  stol.  so  jih  na  zapadu  prištevali  med  razkolnike^. 
L.  1207.  jih  je  Inocenc  III.  kot  razkolnike  vabil  k  zedinjenju  2.  Tako 
tudi  Honorij  III.  (1227)  in  Gregor  IX.  (1231)  :^.  Inocenc  IV.  je  L  1248. 
pisal  knezu  Aleksandru  Nevskemu  prijazno  pismo,  v  katerem  omenja,, 
da  je  njegov  (Aleksandrov)  oče  Jaroslav  umrl  zedinjen  z  rimsko  cerk- 
vijo; tudi  njega  poživlja  k  zedinjenju*.  Unija  gališkega  kneza  Daniela 
(okoli  1.  1250.)  ni  bila  niti  odkritosrčna  niti  trajna  ^  —  Do  XIII.  sto- 
letja so  bili  Rusi  sploh  dosti  prijazni  in  tolerantni  nasproti  Latincem. 
Razkol  se  je  utrdil  sredi  XIII.  stol.,  ko  se  je  grško  sovraštvo  proti 
Rimu  tudi  med  Rusi  vkoreninilo,  in  ko  se  je  po  mongolskih  napadih 
pretrgala  zveza  z  zapadom.  Oni  maloštevilni  Grki,  ki  so  bili  še  v 
XIII.,  XIV.  in  XV.  stoletju  vneti  za  unijo  z  Rimom,  niso  imeli  nobe- 
nega vpliva  na  Ruse.  Zato  so  bili  Rusi  (Moskva)  ob  florentinskem 
cerkvenem  zboru  uniji  še  bolj  nasprotni  kakor  Grki ;  one  Grke,  ki  sa 
podpisali  unijo,  so  imeli  v  Moskvi  za  odpadnike,  začeli  so  se  zavedati, 
da  je  sedaj  Moskva  edina  zastopnica  nepokvarjenega  pravoslavja.  Pa- 
dec Carigrada  so  smatrali  za  božjo  kazen  nad  Grki.  Moskva  je  po- 
stala še  bolj  ponosna,  imenovala  se  je  tretji  nepremagljivi  Rim  ^. 

Florentinska  unija  je  bila  znana  tudi  v  Moskvi.  Tedanji 
ruski  (kievski)  metropolit  Grk  Izidor  je  bil  v  Florenci  eden  najzve- 
stejših  zagovornikov  unije.  Moskovski  veliki  knez  in  moskovska  du- 
hovščina je  unijo  zavrgla.  Izidor  se  je  s  težavo  rešil  in  bežal  iz  Ru- 
sije. V  Kievu  je  bila  unija  bolj  prijazno  sprejeta;  to  je  bilo  povod,, 
da  se  je  ustanovila  nova  moskovska  metropolija.  Kievski  metropoliti 
so  bili  do  konca  XV.  stoletja  večinoma  zedinjeni  z  Rimom ;  a  ta  unija 
je  bila  zelo  slaba  in  le  bolj  navidezna,  brez  prave  opore  v  duhovščini 
in  ljudstvu.  Kiev  (Rusini)  je  takrat  spadal  k  Poljski.  Poljakom  floren- 
tinska unija,  delo  Evgena  IV.,  ni  bila  simpatična,  ker  so  bili  pristaši 
tedanjega  protipapeža  Feliksa  V.  Ko  bi  bili  Poljaki  unijo  s  pravo  go- 
rečnostjo podpirali,  bi  se  bila  v  Kievu  gotovo  trajno   ohranila. 

V  drugi  polovici  XV.  stoletja  je  bilo  občevanje  med  Rimom  in- 
Moskvo  zelo  pogostno.     Rimski    papeži  so  upali,    da  bodo   moskovske 


^  Gl.  pismo  sv.  Bernarda  do  krakovskega  škofa  Mateja  pri  Turgenevu  I  v 
predgovoru. 

2  Turgenev  I  3  -  4  (n.  3).  —  ^  Turgenev  I  20  in  30. 

^  Turgenev  I  68—69.  —  ^  Turgenev  I  61 — 62  in  84—85. 

6  Ruski  menih  Filotej  (okoli  1.  1520— 1530)  je  navdušeno  nagovoril  svojo  do- 
movino z  besedami :  »Dva  Rima  pali,  tretij  —  Moskva  stoit,  a  četvertomu  ne  byt'« 
Gl.  Makarij,  Istorija  Russkoj  cerkvi  VH  (Ptb.   1874)  401. 

kneze  pridobili  za  skupen  boj  proti  Turkom;  za  politično  in  cerkveno 
.zvezo  so  jim  bili  pripravljeni  dati  različne  ugodnosti  in  časti  (kraljev- 
sko krono).  V  Rimu  so  bili  o  Moskvi  slabo  poučeni  in  preveč  opti- 
mistični. Vsi  poizkusi  zedinjenja  ob  koncu  XV.  in  v  začetku  XVI. 
stoletja  so  bili  brez  podlage  in  brez  uspeha.  Rusi  se  niso  branili  pri- 
jateljske diplomatične  zveze  s  papežem,  ker  so  videli,  da  ima  papež 
velik  ugled  med  zapadnimi  knezi;  zveza  z  zapadom  jim  je  bila  po- 
trebna, da  bi  mogli  dobiti  raznih  učiteljev  in  rokodelcev  ter  tako  Mo- 
skvo politično  povzdigniti  in  okrepiti,  a  cerkvenemu  zedinjenju  so  od- 
ločno nasprotovali. 

Pod  Ivanom  Groznim^  (1547 — 1584)  seje  začela  še  tesnejša 
zveza  z  zapadom.  Janez  Schlitte,  nemški  kolonist  v  Moskvi,  je  bil 
^1547)  od  Ivana  Groznega  poslan  v  Nemčijo,  da  bi  tam  dobil  raznih 
rokodelcev  in  učiteljev  za  Moskvo.  Schlitte  je  videl,  da  so  v  Rimu 
in  v  Nemčiji  vneti  za  politično  in  cerkveno  zvezo  z  Moskvo ;  lahko- 
vernost rimske  in  nemške  diplomacije  je  izrabil,  da  je  na  sleparski 
način  nastopal  kot  poslanec  Ivana  Groznega  za  cerkveno  zedinjenje. 
Rimski  papež  in  nemški  cesar  sta  bila  pripravljena  moskovskega  kneza 
priznati  za  kralja,  ako  se  zedini  s  katoliško  cerkvijo.  Poljski  kralj 
Sigismund  je  celo  akcijo  preprečil  (1.  1552);  to  je  sicer  storil  iz  sebič- 
nega političnega  namena,  a  dobri  stvari  gotovo  ni  škodoval.  Sploh 
nikakor  ni  resnično,  da  bi  se  bili  moskovski  Rusi  zedinili,  ako  bi  bil 
rmoskovski  knez  od  papeža  dobil  kraljevsko  krono. 

Po  tridentinskem  cerkvenem  zboru  so  papeži  začeli  še  bolj 
vztrajno  delati  za  zvezo  vseh  krščanskih  knezov,  cerkveno  zedinjenje 
Moskve  z  Rimom  in  skupno  vojsko  proti  Turkom.  —  Leta  1572.  je 
Ivan  Grozni  nastopil  (brez  uspeha)  kot  kandidat  za  poljsko  kraljevsko 
•krono ;  v  Rimu  so  upali,  da  bi  bila  njegova  izvolitev  v  korist  katoliške 
-cerkve,  a  so  se  gotovo  motili.  L.  1575.  je  v  Moskvo  odpotovalo  sijajno 
avstrijsko  poslanstvo  (med  njimi  naš  rojak  Ivan  Kobencelj),  da  bi 
Moskvo  pridobili  za  politično  zvezo  z  Avstrijo ;  govorili  so  tudi  o  uniji. 
Optimizem  avstrijskega  poslanstva  je  bil  brez  podlage. 

V  vojski,  ki  se  je  1.  1579.  vnela  med  Poljsko  in  Moskvo  se  je 
papežu  ponudila  lepa  prilika,  da  vpHva  na  Moskvo.  Silni  poljski  kralj 
Štefan  Bathorj  je  sklenil  osvojiti  Moskvo,  da  bi  se  mogel  potem  z  vso 
silo  obrniti  proti  Turkom,  —  podobno  kakor  so  ob  križarskih  vojskah 
nekateri  zapadni  knezi  osvojitev  Carigrada  smatrali  za  pogoj  uspešne 
vojske  proti  nevernikom.  Ivan  Grozni  je  v  veliki  stiski  prosil  rim- 
rskega  papeža  za  posredovanje.  Papež  je  poslal  spretnega  in  učenega 
jezuita  Antona  Possevina,  ki  je  posredoval,  da  se  je  leta  1582.  skle- 


^  G).  F.  Grivec,  Ivan  Grozni  in  Rim  (Čas  1907);  tam  so  navedeni  vsi  viri. 

nil  mir  med  Moskvo  in  Poljsko.  Papežev  ugled  se  je  v  Moskvi  zelo 
povzdignil.  Possevin  ni  dosegel  unije ;  le  toliko  je  dosegel,  da  so  smeli 
katoliški  naseljenci  v  Moskvi  imeti  katoliškega  duhovnika,  kar  gotovo- 
ni  brez  pomena.  Največje  važnosti  pa  je  Possevinovo  poslanstvo  zato,, 
ker  je  Possevin  prav  do  dna  proučil  moskovski  značaj  in  moskovsko 
politiko  ter  spoznal  globoke  korenine  razkola.  Spoznal  je,  da  se  unija 
ne  da  doseči  v  enem  dnevu  ali  z  enim  poslanstvom  ali  cerkvenim  zbo- 
rom; za  unijo  je  treba  delati  dolgo,  vztrajno  in  potrpežljivo,  sploh  na 
oni  način  kakor  so  pravi  krščanski  apostoli  vedno  širili  krščansko 
vero.  Ako  bi  bili  po  florentinskem  cerkvenem  zboru  začeli  med  Grki 
s  podrobnim  misijonskim  delom,  s  poučevanjem  ljudstva  in  z  vzgojo 
dobrih  misijonarjev  in  duhovnikov,  ne  bi  bil  mogel  en  sam  Evgen  Efeški 
porušiti  unije.  Possevin  je  delo  za  unijo  pojmoval  popolnoma  pravilno^ 
njegove  ideje  imajo  še  zdaj  svojo  vrednost;  le  o  vzhodnem  obredu  ni 
pravilno  sodil.  Zanimivo  je,  da  je  Possevin  spoznal  pomen  katoliških 
Slovanov;  priporočal  je,  naj  se  med  zapadnimi  Slovani,  v  Olomucu  ah 
v  Pragi  ustanovi  rusko  semenišče.  Jezuitom  je  svetoval  naj  bi  se  radi 
učili  ruskega  jezika,  da  bi  mogli  z  besedo  in  s  pismom  med  Rusi  ši- 
riti katoliške  ideje  in  tako  pripravljati  pot  za  zedinjenje  ^  Spoznal  je, 
da  morejo  na  Moskvo  najlaže  vphvati  Rusini  v  tedanji  Poljski.  Zato 
se  ni  bal  izreči  obsodbe  nad  dotedanjo  rimsko  taktiko,  ki  je  vse  pri- 
čakovala od  političnih  zv^z  z  Moskvo,  poljsko  Rusijo  pa  prezrla.  Na 
svojem  potovanju  skozi  Poljsko  je  poljske  jezuite  opozoril  na  Rusine 
in  jim  priporočil,  naj  začno  apostolsko  delo  za  cerkveno  zedinjenje 
Rusinov.  Z  gotovostjo  smemo  trditi,  da  ima  Possevin  zasluge  za  ru- 
sinsko  unijo,  ki  se  je  uresničila  ob  koncu  XVL  stoletja. 

Po  tridentinskem  cerkvenem  zboru  se  je  poživilo  krščansko  živ- 
ljenje in  krščanska  gorečnost.  Med  Poljaki,  ki  so  se  prej  gotovo  pre- 
malo zavedali  svojega  poslanstva  kot  zastopniki  katoliške  cerkve  v 
vzhodni  Evropi,  so  jezuitje  z  veliko  gorečnostjo  delali  za  utrjenje  in 
razširjenje  katoliške  vere.  S  slovesno  službo  božjo,  z  navdušenimi  go- 
vori, v  šolah  in  spisih  so  vnemah  ljudstvo  za  katoliško  vero.  Duša 
vsega  dela  je  bil  največji  poljski  cerkveni  govornik  Peter  Skarga 
S.  J.,  ki  je  katoličane  navdušil  za  apostolsko  delo  med  razkolniki  in 
za  to  delo  pridobil  duhovščino,  plemstvo  in  kralja.  Leta  1595.  in  1596, 
je  večina  maloruskih  škofov  sprejela  unijo  (v  Brestu).  Bilo  je  še 
mnogo  dela  in  mnogo  bojev,  a  unija  se  je  v  bojih  utrdila.  Sedanji 
gališki  Rusini  so  se  šele  100  let  pozneje  zedinili  (Premisl  1.  1691.  in 
Lvov  1.  1700).  Mnogo  Rusinov  je  še  ostalo  v  razkolu,  posebno  ko- 
zaki  so  bih  vedno  fanatični  nasprotniki  unije.  Vseh  zedinjenih  Rusinov 
je  bilo  gotovo  okoh  10  milijonov. 

^  Vse  to  nam  Possevin  opisuje  v  svoji  knjigi  »Moscovia«  ;  gl.  Čas  1907,  450  sL 

V  XVII.  in  XVIII.  stoletju  je  v  vednih  bojih  in  neredih  verska 
gorečnost  med  Poljaki  pešala.  Mlada  unija  pri  Poljakih  ni  imela  po- 
trebne opore  in  pomoči;  mnogi  Poljaki  so  smatrali  unijo  le  kot  pre- 
hodno stanje  in  kot  sredstvo  za  latinizacijo  in  polonizacijo.  Kljub  vsem 
težavam  se  je  unija  še  vzdrževala.  V  tem  je  najboljši  dokaz,  da  unija 
ni  bila  umetna,  ampak  da  je  imela  svojo  podlago  v  prepričanju  ljud- 
stva in  duhovščine.  Kolikor  bolj  je  propadala  Poljska  in  pešala  ka- 
toliška cerkev  med  Poljaki,  toliko  bolj  je  pešala  tudi  unija;  zakaj  brez 
opore  rimsko-katoliških  sosedov,  ki  morajo  tvoriti  most  med  vzhodno 
in  zahodno  cerkvijo,  unija  ne  more  trajno  uspevati.  A  vendar  je  malo- 
ruska  unija  pokazala  veliko  žilavost  in  veliko  življenjsko  silo.  Niti 
največja  ruska  nasilja  je  niso  mogla  popolnoma  uničiti.  L.  1875.  je 
bila  končno  formalno  uničena  zadnja  uniatska  škofija  Holm,  a  v  srcih 
uniatov  se  je  unija  še  ohranila.  Ko  je  1.  1905.  ruska  vlada  dovolila 
večjo  versko  svobodo,  je  okoli  200.000  bivših  uniatov  prestopilo  v  rim- 
sko-katoliško  cerkev,  ker  grško-katoliški  obred  v  Rusiji  še  ni  dovoljen. 
Prestop  bivših  uniatov  k  latinskemu  obredu  in  s  tem  združena  polo- 
nizacija  Rusinov  sicer  ni  v  toliko  korist  katoliški  cerkvi  kakor  bi  bila 
obnovitev  unije  v  Rusiji;  a  vendar  nam  je  dokaz  za  veliko  žilavost 
unije,  ki  je  uniate  tako  utrdila,  da  so  pripravljeni  rajši  zapustiti  svoje 
narodno-obredne  kakor  pa  svoje  versko-cerkvene  tradicije.  Da  bivši 
uniati  prestopajo  v  latinstvo,  tega  je  kriva  ruska  vlada,  ki  nikakor  ne 
dovoli  grško-katoliškega  obreda.  —  V  Galiciji  se  je  unija  stanovitno 
ohranila;  gotovo  ne  iz  političnih  ozirov,  ampak  iz  prepričanja.  — 

V  Moskvi  so  se  ob  koncu  XVI.  stoletja  izvršile  velike  izpremembe. 
L.  1584.  je  umrl  Ivan  Grozni.  Njegov  naslednik  je  bil  slabotni  Feo- 
dor;  namesto  njega  so  vladali  bojarji.  Na  Poljskem  so  se  začeli 
zanimati  za  načrt,  kako  bi  na  miren  način  združili  Poljsko  in  Mo- 
skvo pod  enim  poljskim  vladarjem.  Štefan  Bathory  je  spoznal,  da  to 
ne  bi  bilo  mogoče :  zato  je  sklenil  z  vojsko  osvojiti  Moskvo  in  skozi 
Moskvo  korakati  v  Carigrad.  Tega  drznega  načrta  ni  mogel  izvršiti 
(f  1586).  Po  Bathorvjevi  smrti  je  moskovski  veliki  knez  zopet  nasto- 
pil kot  kandidat  za  poljsko  krono.  Občevanje  med  Moskvo  in  Poljsko 
je  bilo  zelo  pogostno;  tudi  iz  Rima  so  papeži  pošiljali  svoje  poslance 
v  Moskvo.  L.  1595.  je  prišel  v  Moskvo  papežev  poslanec  Hrvat  Alek- 
sander Komulovič  ^  V  Moskvi  je  bilo  toliko  nestalnosti  in  zmešnjav, 
da  so  bili  še  bolj  nezaupni  proti  zapadu.  L.  1603.  je  nastopil  Laži- 
Dimitrij,  ki  je  varal  Poljake,  zapadno  Evropo,  Rim  in  Moskvo.  V  zvezi 


^  Cf.  Pierling,    Novi  izvori  o  Komuloviču    (Starine    Jugoslav.  akademije  XVI. 
Zagreb    1885);    Pierling-Rački,    Komuloviča  izvještaj   i  listovi  (Starine  XIV.    Zagreb 

1882). 


24  ^r.  Fr.  Grivec. 


S  Poljaki  in  v  prijateljstvu  z  Rimom  je  osvojil  Moskvo  (1605),  a  že 
1.  1606.  je  bil  umorjen.  Poljaki  so  se  še  nadalje  vmešavali  v  moskovske 
državne  zadeve.  L.  1610.  so  celo  osvojili  Moskvo,  a  1.  1612.  so  bili 
pregnani.  Vse  te  zmešnjave,  združene  s  papeževim  posredovanjem  in 
poljskim  vmešavanjem  so  v  Rusih  vzbudile  fanatično  sovraštvo  proti 
Poljakom  in  Rimu,  podobno  kakor  je  nekdaj  Grke  razdražilo  latinsko 
cesarstvo  v  Carigradu.  Zveza  z  Rimom  in  s  Poljsko  je  bila  dolgo 
pretrgana.  Od  1.  1589.  je  imela  Moskva  svojega  patriarha;  to  je 
Ruse  še  bolj  potrdilo  v  zavesti  cerkvene  neodvisnosti  in  še  bolj  tesno 
združilo  cerkev  in  državo. 

V  dolgi  vojski  med  Poljsko  in  Moskvo  (od  1.  1654)  se  je  začelo 
zopet  razpravljati  o  zvezi  med  Poljsko  in  Moskvo  in  o  zedinjenju  Mo- 
skve z  rimsko  cerkvijo.  Uspeha  ni  bilo.  L.  1684.  sta  se  v  Moskvi  na- 
seHla  dva  jezuita  kot  dušna  pastirja  za  katoliške  naseljence  v  Moskvi. 
Občudovanja  vredno  je  delovanje  hrvatskega  duhovnika  Jurija  Križa- 
niča  v  Rusiji  (1647 — 1676)  ^ 

Za  Petra  Velikega  se  je  začela  tesnejša  zveza  med  Rusijo  in 
med  zapadno  Evropo.  Peter  je  gotovo  spoznal  kulturni  pomen  kato- 
liške cerkve.  Najbrže  je  nekoliko  časa  res  mislil  na  tesnejšo  zvezo  s 
katoliško  cerkvijo,  da  bi  pospešil  svoje  reformno  delo.  A  njegovi  glavni 
zapadni  svetovavci  so  bili  protestantje.  Sam  za  svojo  osebo  gotovo 
ni  mislil  na  zedinjenje.  V  Rimu  in  sploh  na  katoliškem  zapadu  so  bili 
prepričani,  da  je  Peter  Veliki  naklonjen  katoliški  cerkvi.  Ko  se  je 
Peter  mudil  na  Dunaju  (1698),  se  je  hotel  kardinal  Kollonics  po  pa- 
peževem naročilu  ž  njim  pogajati  zaradi  unije.  Peter  je  moral  z  Du- 
naja nagloma  odpotovati,  ker  so  se  uprli  »Strelci«  ;  ob  enem  je  ruska 
duhovščina  hujskala  ljudstvo,  češ  da  hoče  Peter  postati  »latinec«.  V 
Parizu  (1717)  se  je  nameraval  nuncij  Bentivoglio  s  Petrom  pogajati  o 
zedinjenju,  a  Peter  se  o  tej  stvari  ni  hotel  dogovarjati.  Tudi  profe- 
sorji pariške  Sorbonne  bi  bili  Petra  radi  pridobili  za  unijo  in  so  še 
celo  desetletje  ostali  v  zvezi  z  Rusijo.  Peter  se  je  čutil  zadosti  moč- 
nega, da  je  rusko  cerkveno  vprašanje  rešil  nasilno  in  cerkev  podvrgel 
državi;  ruska  cerkev  še  sedaj  vzdihuje  v  jarmu  Petrove  »reforme«,  ki 
glede  na  cerkev  gotovo  ni  bila  srečna.  V  dobi  Petra  Vel.  je  bilo  ve- 
likega pomena  delovanje  jezuitov,  ki  so  s  svojim  učnim  zavodom  v 
Moskvi  zelo  vplivali  na  rusko  inteligenco.  Od  te  dobe  so  se  ohranile 
katoliške  tradicije  v  nekaterih  ruskih  plemiških  rodovinah  (Galicin, 
Golovin,  Gagarin  etc).  Jezuitje  sami  so  bili  mnenja,  da  Rusija  še  ni- 
koli ni  bila  tako  pripravljena  za  unijo  kakor  takrat  2.  Žal,  da  so  bili 
jezuitje  1.   1719.  pregnani  iz  Rusije. 

*  Pierling,  La  Russie  et  le  S.  Sieo;e  IV  1—39;  Belokurov,  Jurij  Križanič.  Mo- 
skva 1 90 1.    —  2  Theiner  403—405. 

V  začetku  XIX.  stoletja  je  imela  katoliška  cerkev  velik  vpliv  na 
rusko  inteligenco.  Jezuitje  so  imeli  v  Rusiji  mnogo  svojih  zavodov 
(vseh  članov  jezuitskega  reda  v  Rusiji  je  bilo  takrat  okoli  350) ;  Ale- 
ksander T.  je  bil  jezuitom  naklonjen.  »Odlične  dame  so  v  trumah  pre- 
stopale v  katoliško  cerkev.  V  jezuitskih  zavodih  so  se  vzgajali  ruski 
mladeniči  iz  najodličnejših  in  najvplivnejših  rodovin,  n.  pr.  Orlovi, 
Benkendorf,  Golicyni,  Naryškini,  Gagarini,  Menšikovi,  Volkonski,  Šu- 
valovi,  Rostopčini,  Stroganovi,  Poltoracki,  Tolsti,  Vjazemski  i.  dr.  Ob 
enem  so  se  vršile  številne  tajne  konverzije«  K  L.  1816.  so  bili  jezuitje 
pregnani  iz  Peterburga;  1.  1820.  pa  iz  cele  Rusije.  Katoliška  cerkev 
je  s  tem  izgubila  svojo  glavno  oporo  v  Rusiji.  A  v  mnogih  ruskih 
rodovinah  so  se  še  do  danes  ohranile  katoliške  tradicije.  Car  Ale- 
ksander L  je  bil  vedno  prijazen  katoliški  cerkvi;  zelo  verjetno  je,  da 
je  umrl  kot  katoličan  (1825).     Pierling  je  iz  zgodovinskih  dokumentov 

dokazal,  da  je  imel  Aleksander  I.  namen  zediniti  se  s  katoliško  cerk- 
vijo, potem  pa  odpovedati  se  prestolu 2.  Znamenito  je  delovanje  ge- 
nialnega ruskega  filozofa  Petra  Čaadajeva,  ki  je  dokazoval,  da  je  Ru- 
som v  veliko  nesrečo,  ker  niso  bili  zvezani  z  zapadno  katoliško  kul- 
turo. Spisi  Čaadajeva  so  se  od  1.  1829—1836  privatno  širili  med  ru- 
skimi izobraženimi  krogi.  L.  1836.  je  bilo  objavljeno  njegovo  prvo  »fi- 
lozofsko pismo«  ;  vladi  se  je  zdelo  tako  nevarno,  da  je  Čaadajeva  raz- 
glasila za  blaznega  in  ga  postavila  pod  strogo  policijsko  in  zdrav- 
niško nadzorstvo  ^. 

V  drugi  polovici  XIX.  stoletja  sta  ruska  jezuita  Martinov  in  Ga- 
garin širila  idejo  zedinjenja  Rusov  s  katoHško  cerkvijo.  V  ta  namen 
sta  napisala  mnogo  znanstvenih  in  pubhcističnih  spisov*.  Njiju  delo- 
vanje ni  dobilo  zadostne  opore  na  zapadu;  v  Rusiji  pa  je  skrajni  ab- 
solutizem oviral  delo  za  zedinjenje.  —  Velikega  pomena  je  delovanje 
ruskega  filozofa  VI.  Solovjeva,  kije  vprašanje  o  cerkvenem  zedi- 
njenju  tako  globoko  pojmoval  kakor  še  noben  Rus  pred  njim.  S  svojo 
ostro  polemiko  je  uničil  vpliv  skrajnih  »slavjanofilov«,  oboževavcev 
ruskega  pravoslavja.  Njegovi  spisi  o  prepotrebni  cerkveni  svobodi  na 
Ruskem  in  o  zedinjenju  niso  ostali  brez  vpliva.  L.  1886.  in  1887.  ru- 
ska cenzura  ni  dovolila,  da  bi  se  tiskalo  in  razširjalo  njegovo  delo 
»Istorija  i  buduščnost  teokratiji«  (Zagreb  1887).  Sedaj  je  izšlo  to  za 
vprašanje  o  cerkvenem  zedinjenju  važno  delo  v  njegovih   zbranih  spi- 


'  A.  N.  Pypin,  Harakteristiki  lit.  maenij  (Ptb.   1890)  147. 

2  L'  empereur  Alexandre  Jei'  est-il  mort  catholique.     Pariš  1901. 

3  A.  N.  Pypin,  Harakteristiki  157  —  195. 

^  Glavno  znanstveno  delo  Martinova  je  »Annus  ecclesiasticus  Graeco-slavicus« 
(Acta  Sanctorum  59). 

sih  in  se  brez  ovire  lahko  širi  po  Rusiji'.  L.  1908.  je  v  Peterburgu 
izšel  I.  zvezek  ^>Pisem  VI.  Solovjeva« ;  v  tem  zvezku  so  objavljena 
njegova  pisma  do  hrvatskega  zgodovinarja  Račkega  in  do  škofa  Stross- 
maverja,  kjer  Solovjev  podrobno  opisuje  svoje  načrte  in  svoje  delo  za 
cerkveno  zedinjenje  in  ovire  ruske  vlade.  Ideje  VI.  Solovjeva  imajo 
sedaj  svobodno  pot  po  Rusiji,  njes^ova  slava  živi  in  raste;  zato  je  go- 
tovo, da  bodo  njegove  ideje  o  zedinjenju  pridobivale  vedno  več  pri- 
vržencev med  ruskim  občinstvom.  V  najodličnejših  in  najizobraženej- 
ših  ruskih  krogih  je  znatno  število  prijateljev  katoliške  cerkve.  Treba 
je  le  še  večje  verske  svobode. 

Rusi  ni,  naseljeni  na  severnem  Ogrskem  (vseh  je  okoli  V2  ^'^^' 
lijona)  so  se  začeli  okoli  1.  1650.  približevati  h  katoliški  cerkvi.  L.  1655. 
je  bil  od  papeža  potrjen  prvi  ogrski  rusinski  zedinjeni  škof  Partenij, 
podrejen  ostrogonskemu  (Gran)  nadškofu.  L.  1771.  je  bila  ustanov- 
ljena samostojna  rusinska  škofija  v  Munkaču,  1.  1818.  pa  druga  rusin- 
ska  zedinjena  škofija  v  Prešovi  (Eperies).  Ogrski  Rusini  so  sedaj 
skoraj  vsi  zedinjeni  s  katoliško  cerkvijo;  a  mnogo  se  jih  je  pomad- 
žarilo.  —  Ob  koncu  XVII.  in  v  začetku  XVIII.  stoletja  se  je  unija  raz- 
širila med  ogrskimi  Rumuni.  Zedinjeni  Rumuni  (nad  1  milijon)  na 
Ogrskem  so  sedaj  razdeljeni  v  4  škofije. 

Z  ogrskimi  Rusini  so  v  cerkvenem  oziru  precej  tesno  združeni 
grško-katoliški  Hrvatje,  potomci  razkolnih  naseljencev  in  uskokov, 
ki  so  ob  koncu  XVI.  in  v  začetku  XVII.  stoletja  pribežali  na  hrvatsko 
ozemlje.  Med  srbskimi  naseljenci  na  Hrvatskem  se  je  začela  unija  ši- 
riti v  začetku  XVIL  stoletja.  Prvi  zedinjeni  škof  je  bil  Simeon  Vra- 
tanja  (1.  1612),  z  naslovom  svidniškega  škofa  (Svidnica).  Unija  se  je 
utrdila  pod  gorečim  škofom  Pavlom  Zorčičem  (1.  1671 — 1685),  ki  je 
ustanovil  grško-katoliško  semenišče  v  Zagrebu,  a  prestati  je  morala 
še  mnogo  bojev  in  nevarnosti.  Trdnejšo  podlago  je  dobila,  ko  je  bila 
ustanovljena  samostojna  grško-katoliška  škofija  v  Križevcu  (1.  1777); 
prej  so  bili  zedinjeni  škofje  odvisni  od  zagrebškega  nadškofa.  Vlada 
je  sicer  podpirala  unijo  med  Hrvati,  a  vendar  hrvatska  unija  ni  uspeh 
politike,  ampak  uspeh  podrobnega  misijonskega  dela  (jezuitje  v  XVni. 
stol.) ;  zato  je  trdna  in  solidna,  dasi  maloštevilna  (okoli  30.000)  -.  — 
Srbe  v  Dalmaciji  je  hotela    avstrijska  vlada  iz  političnih    ozirov  prido- 


^  Zbrani  spisi  Solovjeva  so  izšli  pod  naslovom  »Sočinenija  VI.  Solovjeva«  v 
9  zvezkih  (Peterburg  1901  — 1907).  —  Solovjev  (f  1900J  je  dve  leti  pred  svojo  smrtjo 
tajno  formalno  prestopil  v  katoliško  cerkev  (to  sem  zvedel  iz  privatnega  vira  iz 
krogov  prijateljev  Solovjeva);  prej  tega  ni  storil,  ker  je  bil  prepričan,  da  to  ni  po- 
trebno. 

2  Glavni  vir  za  unijo  med  ogrskimi  Rusini,  Rumuni  in  med  Hrvati  je  N.  Nil- 
les  S.  J.,    Symbolae  ad    illustrandam    historiam  eccl.  orient.  2  zv.    Oeniponte   1885. 

biti  za  unijo.  Šibeniški  razkolni  škof  Benedikt  Kraljevič  je  1.  1818. 
začel  podpirati  avstrijsko  vlado.  L.  1819.  so  ustanovili  uniatsko  seme- 
nišče in  poklicali  4  rusinske  duhovnike  iz  Galicije  za  profesorje.  L. 
1821.  so  fanatični  Srbi  enega  rusinskega  duhovnika  (kanonika  Stupin- 
skega)  zavratno  umorili,  enega  pa  smrtno  ranili ;  napad  je  prav  za  prav 
veljal  škofu  Kraljeviču,  ki  je  po  tem  dogodku  pobegnil  v  Benetke. 
L.  1831.  so  se  razkolni  župniki  dalmatinskih  župnij  Krička,  Baljke  in 
Vrlica  zedinili  s  katoliško  cerkvijo.  Te  tri  uniatske  župnije  še  sedaj 
životarijo  in  štejejo  vse  skupaj  samo  72  vernikov  ^ 

Razni  srbski  in  črnogorski  knezi  in  škofje  so  bili  večkrat  v  zvezi 
s  papeži  in  prijazni  katoliški  cerkvi,  a  trajne  unije  ni  bilo  nikoli.  Črna- 
gora  je  prišla  v  XVIII.  stoletju  popolnoma  pod  ruski  vpliv,  zato  se  ni 
dala  pridobiti  za  zedinjenje.  L.  1886.  se  je  med  Črnogoro  in  Rimom 
sklenil  konkordat;  obenem  se  je  ustanovila  katoliška  barska  nadškofija 
podrejena  naravnost  Rimu  2. 

Najmlajša  unija  je  bolgarska,  dasi  ima  prav  za  prav  staro  zgodo- 
vino. Bolgari  so  bili  že  v  IX.  stoletju  v  tesnejši  zvezi  z  Rimom.  Po- 
zneje so  z  Grki  vred  zašli  v  razkol.  Leta  1204.  so  se  iz  političnih 
ozirov  za  nekoliko  let  združili  z  Rimom.  Florentinsko  unijo  je  pod- 
pisal tudi  bolgarski  metropolit  (Trnovo)  Ignacij.  Pod  turškim  jarmom 
(od  1.  1444)  so  med  Bolgari  vedno  delovali  latinski  misijonarji  (fran- 
čiškani), ki  so  izpreobrnili  nekoliko  krivovercev  (bogomili,  pavličani) 
in  oskrbovan  pastirstvo  med  maloštevilnimi  naseljenci  (trgovci)  latin- 
skega obreda.  V  XVII.  stol.  so  nekateri  (morebiti  4)  bolgarski  nad- 
škofje  (Ohrida)  sicer  bili  v  zvezi  z  Rimom,  a  o  pravi  uniji  ni  govora ; 
Bolgari  so  bili  preveč  odvisni  od  turške  vlade  in  od  carigrajskega 
patriarha.  V  XIX.  stol.  so  se  Bolgari  narodno  in  politično  prebudili. 
Bolgarski  rodoljubi  so  upali,  da  bi  jim  unija  pripomogla  do  svobode. 
Zato  so  se  1.  1860.  in  1861.  združih  z  Rimom.  V  nekoliko  dneh  se 
je  okoli  60.000  Bolgarov  pridružilo  uniji;  unija  se  je  naglo  širila  po 
vseh  bolgarskih  pokrajinah.  Toda  unija  ni  imela  prave  podlage,  ljud- 
stvo ni  bilo  poučeno,  ni  bilo  niti  misijonarjev  niti  navadnih  duhovni- 
kov niti  zanesljive  hierarhije.  Ruski  in  angleški  agitatorji  so  s  svojim 
hujskanjem  proti  latinstvu  brez  posebnega  truda  razburili  ljudstvo  in 
uničili  unijo.  Prvi  zedinjeni  škof  Jožef  Sokolski  je  že  1.  1861.  odpadel 
in  izginil  v  Rusijo.  Ostanke  unije  so  rešili  francoski  lazaristi,  katerim 
so  se  pridružili  poljski  resurekcionisti  in  francoski  assumpcionisti.  Leta 
1894.  je  bolgarski  eksarhat  (z  bolgarsko  sinodo  vred  vrhovna  cerkvena 
oblast  nad  vsemi  razkolnimi  Bolgari)  napravil  velikansko  agitacijo  med 


1  N.  Milaš,  Pravoslavna  Dalmacija  (Novi  Sad  1901)  595. 

2  Markovič,  Slaveni  i  pape  II   (Zagreb  1904)  280—462. 

bolgarskimi  uniati  v  Macedoniji.  Od  30.000  uniatov  jih  je  ostalo  ko- 
maj 8000;  odpadlo  je  tudi  mnogo  duhovnikov.  Apostolski  vikar  Mla- 
denov  sam  je  pri  tej  priliki  izgubil  zaupanje  v  Rimu;  poklicali  so  ga 
v  Rim,  kjer  še  sedaj  živi.  Te  katastrofe  so  bili  najbrže  krivi  tudi  tuji 
misijonarji,  ki  se  niso  zadosti  prilagodili  Bolgarom.  V  nekoliko  letih 
se  je  unija  zopet  okrepila;  sedaj  šteje  okoli  20.000  vernikov  in  lepo 
napreduješ  V  kneževini  (oziroma  v  carstvu)  Bolgariji  je  okoli  15.000 
katoličanov  latinskega  obreda.  Koliko  je  tam  uniatov,  nisem  mogel  do- 
gnati; najbrže  jih  ni  veliko-.  Sedanji  knez  (oziroma  car)  je  katoli- 
čanom   naklonjen  3. 

O  zgodovini  zedinjenja  raznih  neslovanskih  vzhodnih  kristjanov 
(Kaldejci,  Grki,  Grko-Melkiti,  Armenci,  Kopti,  Jakobiti)  tukaj  ne  morem 
govoriti,  ker  bi  bilo  preobširno.  Njih  pomen  (če  morebiti  izvzamemo 
Grke)  je  tako  neznaten  in  njih  število  je  v  primeri  z  vzhodnimi  Slo- 
vani tako  majhno,  da  se  lahko  reče,  da  je  usoda  vzhodne  cerkve  in 
rešitev  vzhodnega  cerkvenega  vprašanja  odvisna  od  Slovanov.  Vzhodni 
Slovani  so  —  kakor  je  rekel  A.  Palmieri*  —  nevarnost  in  nada  ka- 
toliške cerkve. 

Kakor  se  je  krščanska  vera  v  različnih  dobah  na  različne  načine 
širila,  tako  se  je  rimsko-katoliška  cerkev  v  raznih  stoletjih  na  različne 
načine  trudila  za  zedinjenje  vzhodne  cerkve.  Zadnji  trije  papeži,  Pij  IX., 
Leon  XIII.  in  Pij  X.  so  ostali  zvesti  tradicijam  svojih  prednikov.  Pij  IX. 
je  1.  1848.  poslal  prijazno  okrožnico  vzhodnim  nezedinjenim  patriarhom 
in  škofom.  Dobil  je  neugodne  odgovore.  L.  1868.  je  po  svojih  od- 
poslancih vabil  vzhodne  patriarhe  in  škofe  na  vatikanski  koncil.  Brez 
uspeha;  mnogi  papeževega  pisma  še  v  roko  niso  hoteli  vzeti.  Leon  XIII. 
je  izdal  (1.  1880)  okrožnico  »Grande  munus«,  v  kateri  slavi  sv.  Cirila 
in  Metoda  in  potrjuje  slovansko  bogoslužje. 

V  Jeruzalemu  se  je  1.  1893.  vršil  evharistični  shod,  da  bi  se  vzhod 
ob  ljubezni  evharističnega  Jezusa  vnel  za  zedinjenje.  Lepa  okrožnica 
»Praeclara  gratulationis«   (1.   1894)  vabi  vzhodne  kristjane,    da  se  zdru- 


*  Najboljši  pregled  o  bolgarski  cerkveni  zgodovini  je  spisal  francoski  asump- 
cionist  S.  V  aillie  v  »Dictionnaire  de  theologie  catholique«  II  (Pariš  1904)  1 174— 1236 
(članek  »Bulgarie«). 

2  Na  sedanjem  bolgarskem  ozemlju  imajo  asumpcionisti  5  slovanskih  župnij, 
oziroma  misijonskih  postaj:  Plovdiv,  Mostratli,  Jamboli,  Slivno,  Varna.  Gl.  Missio- 
nen  der  Augustiner  von  M.  Himmelfahrt  1908/9. 

^  Za  zgodovino  vseh  Jugoslovanov  grškega  obreda  je  najboljše  delo  J.  Mar- 
kovič,  Slaveni  i  pape.  2  zv.  Zagreb  1903/4.  Markovič  tukaj  obširno  in  dobro  piše 
tudi  o  ruski  cerkvi,  a  s  Pierlingom  se  nikakor  ne  more  meriti.  Oddelek  o  Srbih 
(II  280—462)  hvali  celo  srbski  cerkveni  zgodovinar  R.  M.  Grujič  (Bog.  Glasnik  1905 
I  463-465,  cf.  Slav.  1.  theol.  1905,  282)  in  ga  priporoča  srbskim  zgodovinarjem. 

^  Bessarione  IX  (1901)  436. 

žijo  S  katoliško  cerkvijo  in  jih  zagotavlja,  da  hoče  rimska  cerkev  vedno 
spoštovah  vzhodne  obrede;  isto  potrjuje  apostolska  konstitucija  »Orien- 
talium  dignitas«  (1894).  Leon  XIII.  je  ob  enem  skrbel  za  povzdiga 
študij  o  vzhodni  cerkvi.  Poživil  je  razne  vzhodne  kolegije  v  Rimu; 
obnovil  grško  semenišče  sv.  Atanazija  in  ustanovil  rusinski  kolegija 
Pij  X.  je  ob  proslavi  1500letnice  smrti  sv.  Janeza  Zlatousta  (1.  1907.  in 
1908)  pokazal  svojo  naklonjenost  do  vzhoda  in  svoje  hrepenenje  po^ 
zedinjenju  vzhodnih  kristjanov. 

Zgodovina  katoliške  je  torej  zgodovina  razširjevanja  krščanske 
vere  in  zgodovina  neprestanega  dela  za  zedinjenje  vzhodne  cerkve. 
Papeži  so  se  vedno  zavedali,  da  posebno  njim  veljajo  besede  Kristu- 
sove »Učite  vse  narode«,  ker  so  vrhovni  poglavarji  katoliške,  t.  j. 
vesoljne  cerkve.  Večkrat  so  bili  razočarani,  večkrat  so  bili  grdo 
prevarani,  a  vendar  niso  nikoli  nehali  vzhodnih  kristjanov  klicati  nazaj 
v  naročje  katoliške  cerkve,  ker  so  vedeli,  da  s  tem  izpolnujejo  naro- 
čilo Kristusovo  in  izvršujejo  svojo  katoliško  dolžnost. 

III. 

Sedanje  stanje  vzhodnega    cerkvenega  vprašanja   in  sedanje  dela 

za  zedinjenje. 

Grki  so  za  svojo  vehko  krivdo  pretrpeli  velike  kazni  in  mnogo 
nesreč.  Velik  del  nekdanje  grške  cerkve  je  opustošen  in  uničen.  Svoje 
velike  izgube  je  vzhodna  cerkev  nekoliko  nadomestila  s  tem,  da  je 
svoj  vpliv  raztegnila  na  vzhodne  Slovane.  Grki,  ki  so  sami  krivi  raz- 
kola, so  izgubili  prvenstvo  v  vzhodni  cerkvi ;  težišče  vzhodne  cerkve 
se  je  preneslo  med  mladostne  vzhodne  Slovane,  ki  po  tuji  krivdi  živijo 
v  razkolu.  Vzhodno  cerkveno  vprašanje  je  sedaj  tem  važnejše,  ker  je 
združeno  z  usodo  vzhodnih  Slovanov,  ki  jim  ne  moremo  odrekati  pri- 
hodnosti. 

Vseh  kristjanov  vzhodnega  obreda  je  nad  110  milijonov;  od  teh 
je  le  okoli  5V2  milijona  zedinjenih  s  katoliško  cerkvijo,  med  njimi 
okoli  4  milijone  zedinjenih  Slovanov.  Nehote  se  vprašamo,  ali  ni  to 
premalo,  če  pomislimo,  da  se  že  stoletja  dela  za  zedinjenje?  Res  majhno 
število,  a  vendar  nam  to  ne  more  biti  v  dokaz,  da  je  brezuspešno 
vsako  delo  za  zedinjenje.  Iz  zgodovinskega  pregleda  o  poizkusih  ze- 
dinjenja  je  razvidno,  da  imajo  neuspehi  svoj  vzrok  ne  samo  v  trdo- 
vratnosti  razkolnikov,  ampak  tudi  v  drugih  okoliščinah,  ki  se  dajo  ali 
po  našem  prizadevanju  izpremeniti  ali  pa  morajo  polagoma  same  po 
sebi  prenehati.  Zato  je  delo  za  zedinjenje  pač  težavno,  a  nikakor  ne 
že  a  priori  brezplodno. 

V  srednjem  veku  so  bili  rimski  papeži  v  svojih  idealnih  težnjah 
po  zedinjenju  skoraj  popolnoma  osamljeni;  na  zapadu  takrat  niso  imeli 
pravega  zmisla  za  grške  kulturne  in  cerkvene  tradicije.  Ob  koncu 
srednjega  veka  se  je  kulturno  obzorje  zapadnih  narodov  razširilo,  a 
opešala  je  verska  gorečnost;  zapadni  izobraženci  so  začeli  ceniti  staro 
grško  kulturo,  a  niso  imeli  stika  s  tedanjim  grškim  in  slovanskim  ljud- 
stvom in  s  tedanjo  vzhodno  duhovščino.  Kakor  reforma  verskega  živ- 
ljenja na  zapadu,  tako  tudi  unija  ni  bila  mogoča  brez  podrobnega 
misijonskega  dela  med  ljudstvom  in  brez  temeljito  izobražene  in  v 
pravem  cerkvenem  duhu  vzgojene  duhovščine.  Possevin  je  neustra- 
šeno povedal  zapadu  (1.  1582),  da  unija  zato  ni  imela  uspeha,  ker  niso 
delali  za  njo  z  onimi  sredstvi,  s  katerimi  se  je  vedno  širila  in  utrje- 
vala krščanska  vera.  »Deus,  qui  ordinate  omnia  dispendat  quique 
prius  quam  mundi  conversionem  aggressus  est,  triennium  Apostolis  et 
discipulis  catechizandis  insumpsit,  neutrius  negotii  hactenus,  non  so- 
lum  integrum  exitum,  sed  ne  progressum  quidem  iuste  permisit,  quo- 
niam  ad  exemplar,  quod  nobis  monstratum  est  in  Christo,  non  omnia 
facta  sunt.«  ^ 

Do  najnovejšega  časa  se  je  vzdrževal  predsodek,  da  je  unija  le 
prehodno  stanje  kot  priprava  za  latinizacijo ;  celo  Possevin  in  Skarga 
S.  J.  (ob  koncu  XVI.  stol.),  zelo  izobražena  in  apostolska  moža,  nista 
zadosti  cenila  vzhodnega  obreda 2.  Papeži  so  sicer  vedno  zastopali 
stališče,  da  se  mora  vzhodni  obred  ohraniti,  a  katoličani  se  v  tem  oziru 
niso  popolnoma  ravnali  po  rimskih  navodilih.  Šele  Leon  XIII.  je  do- 
segel, da  je  v  teoriji  in  praksi  zmagalo  načelo:  »Orient  orientalcem!« 
Ni  sicer  resnično,  da  bi  se  razkolniki  takoj  zedinili,  ako  bi  jim  bilo 
zagotovljeno,  da  bodo  ohranili  svoj  obred;  gotovo  pa  je,  da  je  strah 
pred  latinizacijo  znatna  ovira  zedinjenja.  Solovjev  in  Strossmayer  sta 
Leona  XIII.  opozorila  na  to  točko  in  povzročila  okrožnico  »Praeclara 
gratulationis«  (1894)  in  druge  naredbe,  ki  dajejo  vzhodni  cerkvi  po- 
roštvo, da  bo  katoliška  cerkev  njen  obred  vedno  spoštovala  ^.  Med 
Poljaki  sicer  še  ni  popolnoma  zmagalo  načelo  Leona  XIII.  in  njegovih 
prednikov,  a  vendar  se  ni  več  bati,  da  bi  pravi  apostolski  možje  na- 
sprotovali rimskim  navodilom.  Poljski  časnikar  in  zgodovinar  Dr.  F. 
Konecznj  je  začel  1.  1907.  javno  braniti  misel,  da  je  ohranitev  vzhod- 
nega obreda  vzrok  neuspehov  unije  ^.  Tako  pač  lahko  govori  časnikar, 
a  pametno  to    stališče  ni;    taki  nazori   vzbujajo   skrajno   ogorčenje   ne 


'  Moscovia  9. 

^  O  obredu   gl.  temeljit   članek  v  »Velegradskem  Vestniku«    (Praga  1909)  str. 
10—13. 

3  Pisma  VI.  S.  Solovjeva  I  (Ptb.  1908)  183— 191. 
*  Vaterland  1907  št.  m  in  razne  št.  »Swiata  Stow.« 

samo  med  razkolniki,  ampak  tudi  med  uniati  ^  Na  ta  način  bi  se  le 
še  povečeval  prepad  med  vzhodom  in  zapadom.  Dokler  bo  vzhodna 
razkolna  cerkev  še  približno  ohranila  sedanji  obseg  in  dokler  se  bo 
tam  še  vršila  pravilna  služba  božja,  toliko  časa  se  mora  skrbeti,  da 
se  v  uniji  ohrani  čist  vzhodni  obred,  ker  sicer  bi  se  katoličanom  po 
pravici  lahko  očitalo,  da  povečujejo  prepad  med  vzhodom  in  zapadom 
ter  onemogočujejo  unijo.  Ako  bi  se  imele  kdaj  izvršiti  kake  važnejše 
izpremembe  v  vzhodnem  obredu,  moramo  odločilno  besedo  pri  tem 
dati  orientalcem;  vsako  drugačno  postopanje  je  katoliški  stvari  škod- 
ljivo. Nekateri  Rusi  res  prostovoljno  prestopajo  k  zapadnemu  obredu, 
a  sedaj  se  to  vrši  samo  zato,  ker  grško-katoliški  obred  na  Ruskem  ni 
dovoljen ;  tudi  v  prejšnjih  stoletjih  so  Rusi  in  Rusini  izmed  plemstva 
in  sploh  višjih  krogov  prostovoljno  prestopali  k  latinskemu  obredu, 
ker  niso  imeli  dosti  stika  z  ljudstvom,  a  ne  da  se  tajiti,  da  je  to  uniji 
zelo  škodovalo  in  da  je  celo  med  treznimi  Rusi  vzbujalo  še  večje  ne- 
zaupanje do  vsega  katoliškega.  In  kaj  naj  storijo  izpreobrnjeni  du- 
hovniki na  Ruskem? 

Na  jugu  (med  Bolgari,  Grki  i.  dr.)  se  je  pod  Leonom  XIII.  za- 
čelo dosledno  izvajati  načelo:  »Orient  orientalcem!«  Zapadni  misijo- 
narji (benediktinci  v  »Grškem  kolegiju«  v  Rimu,  asumpcionisti,  laza- 
risti,  razne  redovnice),  ki  delajo  za  unijo  so  večinoma  prestopili  v 
vzhodni  obred ;  posebno  se  trudijo,  da  bi  orientalcem  vzgojili  dobrih 
domačih  duhovnikov.  Tako  se  je  dosegla  večja  sloga  med  domačim 
duhovstvom  in  med  zapadnimi  misijonarji,  in  unija  je  dobila  trdnejšo 
podlago  med  ljudstvom. 

Velika  ovira  zedinjenja  je  bilo  že  od  nekdaj  nepoznavanje 
dejanskih  razmer.  Se  pod  Leonom  XtII.  so  razni  Tondiniji,  Van- 
nutelliji  in  Strossmajerji  idealizirali  vzhod  in  pripovedovali  o  bližnji 
uniji ;  nekoliko  prijaznih  fraz,  ki  so  jih  slišali  od  kakega  Rusa  ali  Srba, 
jim  je  bil  dokaz,  da  unija  ni  več  daleč.  Vannutelli  je  n.  pr.  1.  1892. 
potoval  po  Rusiji.  Ruskih  razmer  ni  dobro  poznal,  zato  je  iz  navi- 
dezne prijaznosti  Pobedonosceva  i.  dr.  sklepal,  da  so  Rusi  pripravljeni 
za  unijo.  To  je  razglasil  po  časopisih.  Pobedonoscev  z  Vannutellije- 
vim  pisanjem  ni  bil  zadovoljen ;  zapadno-evropskim  časopisom  je  po- 
slal francosko  izjavo,  da  je  unija  nemogoča,  ker  Rusi  nikoli  ne  bodo 
priznali  papeževega  primata  2.  Površno  poznavanje  vzhodne  cerkve  in 
sedanjih  vzhodnih  razmer  ne  more  biti  podlaga  delu  za  zedinjenje; 
potrebne  so  najtočnejše  informacije  o  sedanjem  stanju  vzhodne  cerkve. 
Leon  XIII.  je  to  spoznal  in  naročal  katoliškim  misijonarjem,    naj  mar- 


*  Niva,  Lvov  1909,  str.  184. 

'■^  Markovič,  Slaveni  i  pape  I  str.  XVIL 

Ijivo  proučujejo  vzhodne  razmere  in  zasledujejo  vse  pojave  cerkvenega 
življenja  na  vzhodu.  Z  njegovo  podporo  se  je  vzgojilo  znatno  število 
dobrih  poznavavcev  vzhodnih  cerkvenih  razmer.  Ob  enem  je  zmagalo 
prepričanje,  da  je  vzhodno  cerkveno  vprašanje  veliko  kulturno  vpra- 
sanje,  tesno  združeno  z  narodnimi  in  kulturnimi  tradicijami  vzhodnih 
narodov. 

Vzhodna  cerkev  je  tesno  združena  z  narodnimi  in  kulturnimi 
tradicijami  vzhodnih  narodov.  Ako  torej  hočemo  vplivati  na 
vzhodno  cerkev,  moramo  dobro  poznati  vzhodno  kulturno  in  cerkveno- 
zgodovino,  vzhodno  bogoslovsko  literaturo  in  znanost.  Tukaj  se  b  o- 
goslovski  znanosti  odpira  obširno,  malo  znano  in  malo  obdelano 
polje.  Tudi  svetna  znanost  (filologija,  zgodovina,  kulturna  zgodovina) 
je  spoznala  važnost  in  zanimivost  bizantinskih  in  sorodnih  študij.  Glavno 
glasilo  za  bizantinske  študije  je  »Bjzantinische  Zeitschrift«  (ustan.  leta 
1892);  važen  je  ruski  »Vizantijskij  Vremennik«  in  »Izvestija  rusk.  Ar- 
heologičeskago  Instituta«  v  Carigradu.  Na  glavnih  evropskih  univer- 
zah so  ustanovljene  posebne  stolice  za  bizantinske  študije;  najslavnejša 
je  v  Monakovem  (prof.  K.  Krumbacher,  urednik  »Byz.  Zeitschrift«), 
kamor  prihaja  mnogo  Grkov  in  Rusov.  Od  bizantinskih  in  sorodnih 
študij  pričakuje  zapadna  znanost  velikih  kulturnih  pridobitev;  posa- 
mezne stroke  so  res  že  dobile  novo  lice,  mnogo  temnih  problemov  se 
je  že  pojasnilo.  Pod  vplivom  teh  študij  se  je  obnovil  stik  med  vzho- 
dom in  zapadom;  stari  predsodki  se  rušijo,  narodi  se  zbližujejo.  S  po- 
močjo orientalskih  študij  si  izkušajo  razne  države  zagotoviti  politični 
vpliv  na  vzhodne  narode.  Države  podpirajo  razne  institute  za  vzhodne 
študije;  razni  narodi  imajo  svoje  arheologične  institute  v  Atenah  (ti 
instituti  so  doslej  pred  vsem  preiskovali  spomenike  klasične  kulture, 
v  novejšem  času  se  zanimajo  tudi  za  poznejšo  grško  kulturo),  Rusi 
imajo  velik  in  slaven  arheologični  institut  v  Carigradu.  —  Leon  XIIL 
je  o  pravem  času  spoznal,  da  bi  si  s  temeljitimi  študijami  o  vzhodni 
cerkvi  katoliška  kultura  pridobila  vpliv  na  vzhodne  kristjane  in  pola- 
goma pripravljala  razpoloženje  in  podlago  za  cerkveno  zedinjenje.  Na 
njegovo  vzpodbudo  in  z  njegovo  podporo  so  se  ustanovile  tri  revije 
za  vzhodne  cerkvene  študije,  »Revue  de  1'  Orient  chretien«,  »Bessa- 
rione«  (1896)  in  »Echos  d'  Orient«  (1898).  Asumpcionisti  so  po  naro- 
čilu Leona  Xin.  v  Carigradu  ustanovili  visoko  šolo  za  bizantinske  štu- 
dije (združena  z  grško-bolgarskim  semeniščem),  ki  si  je  pridobila  že 
svetovno  slavo.  Učeni  asumpcionisti  so  z  znanstvenim  delom  katoliški 
kulturi  pridobili  ugled  pri  nezedinjenih  krščanskih  izobražencih.  Trije 
asumpcionisti  so  postali  člani  ruskega  arheologičnega  instituta  v  Ca- 
rigradu; nezedinjeni  Grki  in  Rusi  jih  večkrat  prosijo,  da  jim  preda- 
vajo o  znanstvenih  vprašanjih,  celo  nezedinjeni  cerkveni  dostojanstve- 

niki  se  udeležujejo  takih  predavanj.  Katoliški  Slovani  so  1.  1905.  usta- 
novili »Slavorum  lit.  theoL«,  ki  lepo  napredujejo.  Tako  se  praktično 
dokazuje,  da  katoliška  cerkev  ne  nasprotuje  vzhodni  kulturi,  ampak  jo 
še  podpira ;  tako  se  nevidno  in  neopaženo  podirajo  narodnokulturni 
predsodki  proti  katoliškemu  zapadu,  kakor  so  se  nekdaj  ti  predsodki 
nevidno  razvijali  in  pomnoževali.  Tako  se  sicer  polagoma,  a  solidno 
pripravljajo  tla  za  unijo.  Pri  delu  za  zedinjenje  sploh  ne  smemo  biti 
nestrpni  ali  »nepočakani«,  zakaj  unija  se  da  doseči  le  »longanimi  et 
non  intermissa  perseverantia«,  kakor  je  rekel  že  Possevin.  Stoletja 
so  se  razvijali  razni  predsodki  in  razlike,  ki  so  povzročile  razkol;  le 
dolgotrajno  sistematično  delo  more  pripraviti  podlago  za  spravo. 

Podrobno  misijonsko  delo  med  ljudstvom,  vzgoja  do- 
brih misijonarjev,  spoštovanje  vzhodnih  obredov  in  kul- 
turnih tradicij,  temeljite  študije  o  vzhodni  cerkvi,  do- 
bro poznavanje  dejanskih  razmer  in  razni  indirektni  (ne 
vsiljivi)  vplivi  katoliške  kulture  in  cerkve  na  vzhodne 
kristjane  —  to  so  sredstva,  ki  pripravljajo  podlago  za  spravo  in 
polagoma  dosegajo  uspehe  na  vzhodu.  —  A  nikakor  ne  smemo  pre- 
zreti, da  je  vzhodno  cerkveno  vprašanje  tudi  versko  vprašanje;  zato 
je  potrebna  tudi  molitev,  da  bi  Bog  s  svojo  milostjo  podpiral  naše 
delo,  razsvetljeval  in  nagibal  voljo  vzhodnih  kristjanov.  Katoliški  du- 
hovniki na  zapadu,  naj  bi  vernikom  vsaj  enkrat  v  letu  pojasnili  to 
vprašanje  in  jih  vnemah  h  goreči  molitvi  za  vzhodne  kristjane;  vsaj 
enkrat  v  letu  naj  bi  se  opravila  sv.  maša  »ad  tollendum  schisma«. 
Marijine  in  podobne  družbe  naj  bi  se  zanimale  za  vzhodne  misijone. 
Širile  naj  bi  se  molitvene  in  misijonske  bratovščine  za  zedinjenje  vz- 
hodne cerkve.  Mohtveno  in  praktično  misijonsko  delo  pospešujejo 
naslednje  bratovščine : 

1.  Bratovščina  sv.  Cirila  in  Metoda.  Ustanovil  jo  je  škof 
Slomšek  1.  1852;  razširila  se  je  po  raznih  avstrijskih  škofijah.  V  zadnjih 
desetletjih  se  je  dejansko  ohranila  le  še  v  lavantinski  škofiji,  a  tudi  tam 
ne  kaže  posebnega  življenja.  Vzrok  je  morebiti  v  tem,  ker  ni  prava  mi- 
sijonska,  ampak  samo  molitvena  bratovščina  ^ 

2.  Apostolstvo  sv.  Cirila  in  Metoda  pod  zavetjem  pre- 
blažene  Device  Marije.  Ustanovljeno  (oziroma  potrjeno)  je  bilo  leta 
1891.  po  vzoru  Slomškove  bratovščine  in  nemškega  društva  sv.  Bonifa- 
cija; je  torej  v  misijonsko  društvo  izpopolnjena  Slomškova  bratovščina. 
»Apostolstvo«  ima  svoje  središče  na  Velehradu;  razširjeno  je  posebno  v 
brnski  in  olomuški  škofiji  in  zelo  živahno  deluje.  Člani  podpirajo  namene 
»Apostolstva«  z  molitvijo  in  denarnimi  prispevki  (najmanj  24  vinarjev  na 
leto) ;  polovico  dohodkov  se  porabi  za  pospeševanje  verskega  življenja  v 
domači  škofiji,  polovica  pa  se  po  rimski  »Propagandi«  pošlje  v  podporo 
katoličanov    na    vzhodu.     Apostolstvo    vodi  v  vsaki  škofiji    škofijski    odbor 


1  Voditelj   1908,  str.  279—283. 

(5),  ki  ga.  imenuje  škof  za  dobo  treh  let.  Temu  »Apostolstvu«  naj  hi  se 
pridružila  naša  Slomškova  bratovščina,  da  bo  mogla  napredovati.  »Apo- 
stolstvo«  ima  poseben  znanstveni  odbor,  ki  podpira  »Slavorum  lit.  theol.«  ; 
1.    1907.  je  sklical  na  Velehrad  I.   shod  za  vzhodno  cerkveno  vprašanje. 

3.  Društvo  Brezmadežnega  Spočetja  Marije  Device  (Ve- 
rein  von  der  Unbefleckten  Empfiingnis  Mariens),  ustanovljeno  1.  1858,  da 
podpira  katoličane  v  Orientu,  pred  vsem  v  Turčiji.  Člani  pospešujejo 
društvene  namene  z  molitvijo  in  prostovoljnimi  denarnimi  prispevki.  Član 
društva  je  tudi  Njega  Veličanstvo  cesar  avstrijski,  ki  vsako  leto  daruje 
2000  K  za  društvene  namene.  Društvo  podpira  razne  cerkve  in  misijone 
na  Balkanu  (tudi  v  Bosni)  in  v  Aziji.  Pojasnila  daje  in  doneske  prejema 
Dr.   C.  Wolfsgruber,  vseučiliški  profesor  na  Dunaju   (Stift  Schotten). 

4.  Bratovščina  Marije  Vnebovzete,  ustanovljena  po  priporo- 
čilu Leona  XIII.  1.  1898;  sedež  ima  v  Carigradu,  njen  vodja  za  druge  de- 
žele je  P.  Kayser,  apostolski  misijonar,  Dinsheim  (Unter-Elsas),  ki  spre- 
jema člane,  doneske  in  daje  vsa  pojasnila.  Bratovščina  z  molitvijo  in 
gmotno  podporo  dela  za  cerkveno  zedinjenje  Slovanov  in  Grkov;  podpira 
misijone  asumpcionistov.  Razširjena  je  posebno  na  Nemškem.  Izdaja  nem- 
ški časopis  »Missionen  der  Augustiner  von  Maria  Himmelfahrt«  in  fran- 
coski  »Missions  des  Aug.  de  V  Assomption«. 

Kako  naj  sodimo  o  dogmatičnih  razlikah  med  vzhodno  in  zapadno 
cerkvijo?  Dokazovati,  da  so  nezedinjeni  vzhodni  kristjani  raz  ko  1- 
niki,  se  mi  zdi  nepotrebno.  To  vprašanje  je  rešeno  v  katekizmu, 
vsakemu  pravemu  katoličanu  mora  biti  znano ;  zato  je  vsaka  polemika 
o  tem  vprašanju  med  dobrimi  katoličani  nepotrebna,  posledica  nespo- 
razumljenja.  Drugo  važnejše  vprašanje  je,  ali  se  smemo  nasproti  raz- 
kolnikom  postaviti  na  stališče,  da  je  treba  ločiti  med  naukom  vz- 
hodne cerkve  kot  take  in  med  naukom  vzhodnih  bogoznan- 
cev  po  razkolu?  Gotovo  smemo!  Na  I.  velehradskem  shodu  (1907)  je 
rusinski  metropolit  Šeptickij  še  posebno  poudarjal  (navzoča  dva  nad- 
škofa in  bogoznanci  raznih  narodnosti  so  mu  brez  ugovora  pritrdili), 
da  se  nauk  vzhodne  cerkve  kot  take  prav  za  prav  ne  razlikuje  bist- 
veno od  katoliškega  nauka.  Zakaj  vzhodna  cerkev  priznava  le  prvih 
sedem  cerkvenih  zborov  kot  nezmotljivo  avktoriteto.  V  nauku  prvih 
sedem  cerkvenih  zborov,  oziroma  v  nauku  vzhodne  cerkve  do  dese- 
tega stoletja  so  pa  vsaj  »implicite«  obsežene  tudi  one  resnice,  ki  jih 
je  katoliška  cerkev  pozneje  proglasila;  vzhodni  bogoznanci,  če  hočejo 
biti  dosledni,  jih  ne  morejo  naravnost  tajiti.  Nauk  vzhodnih  bogo- 
znancev,  škofov  in  patriarhov  po  razkolu,  v  kolikor  se  ne  sklada  z 
naukom  vzhodne  cerkve  pred  razkolom,  izraža  torej  samo  bogoslovska 
mnenja,  ne  pa  nezmotljivega  nauka  »cerkve  sedmerih  cerkvenih  zbo- 
rov«. Zastopniki  vzhodne  cerkve  niso  vedno  tako  dosledni,  a  vendar 
se  vedno  sklicujejo  na  nauk  prvih  sedem  cerkvenih  zborov  in  na  nauk 
cerkvenih  očetov,  posebno  onih,  ki  jih  navajajo  cerkveni  zbori.  Tudi 
YY\\  se  lahko  sklicujemo  na  prvih  sedem  cerkvenih  zborov  in  na  grške 

cerkvene  očete;  lahko  dokažemo,  da  se  katoliška  cerkev  dosledneje 
drži  nauka  prvih  sedem  cerkvenih  zborov  kakor  pa  vzhodna  nezedi- 
njena.  Zato  je  temeljit  študij  stare  cerkvene  zgodovine  in 
grških  cerkvenih  očetov  zelo  dobro  orožje  v  obrambo  katoHške 
resnice  nasproti  zastopnikom  nezedinjene  cerkve  ^  Poznam  učenega 
Rusa  (študiral  je  na  neki  ruski  duhovni  akademiji),  ki  se  je  izpreobrnil, 
ko  je  začel  primerjati  nauk  prvih  sedem  cerkvenih  zborov  z  naukom 
katoliške  cerkve.  Res  so  vzhodni  bogoznanci  in  polemisti  nakopičili 
mnogo  verskih  razlik  2  med  vzhodno  in  zapadno  cerkvijo  (o  vzrokih 
navideznih  verskih  razlik  glej  I.  del  te  razprave),  a  vsi  trezni  zastoj)- 
niki  vzhodne  cerkve  (celo  fanatični  Pobedonoscev)  priznavajo,  da  je 
primat  rimskega  papeža  edina  resna  ovira  zedinjenja. 

Zelo  različna  so  mnenja  o  taktiki  pri  delu  za  zedinjenje.  Ali 
naj  pridobivamo  posameznike  s  podrobnim  misijonskim  delom  (proze- 
litizem),  aH  naj  se  obračamo  do  večjih  skupin  in  do  njenih  cerkvenih 
predstojnikov?  V  našem  času  je  gotovo  potrebno  in  uspešno  podrobno 
misijonsko  delo.  Če  pridobimo  nekoliko  dobrih  in  zanesljivih  posa- 
meznikov in  morebiti  nekoliko  cerkvenih  občin  (vasi,  župnij),  vzgojimo 
nekoliko  dobrih  duhovnikov  dotične  narodnosti  in  dotičnega  obreda, 
potem  se  naše  sile  in  naši  vplivi  na  vzhodu  zelo  pomnožijo,  da  mo- 
remo hitreje  in  zanesljiveje  napredovati.  Vendar  se  s  tem  ne  smemo 
zadovoljiti,  ker  tako  ne  moremo  pridobiti  večjih  narodnih  skupin,  am- 
pak jih  navadno  še  bolj  razdražimo.  Zato  si  moramo  vedno  prizade- 
vati, da  vplivamo  na  cel  »organizem  različnih  vzrokov  in  razmer  so- 
cialnih, moralnih  in  kulturnih«,  kakor  pravi  Urban  S.  J.  ^  Vplivati  mo- 
ramo na  vzhodno  kulturo  tako,  da  bodo  vzhodni  narodi  toliko 
bliže  katoliški  cerkvi  kolikor  bolj  bodo  kulturno  napre- 
dovali. Zato  mora  katoliška  znanost,  posebno  bogoslovska,  vztrajno 
in  temeljito  proučevati  vzhodne  razmere,  vzhodno  bogoslovsko  litera- 
turo, patristiko,  cerkveno  in  kulturno  zgodovino.  Ako  bode  posebno 
ob  vzhodnih  mejah  res  cvetela  prava  krščanska  znanost,  krščansko 
življenje  in  kultura,  potem  bodemo  z  največjim  uspehom  vplivali  na 
vzhod,  ki  se  res  vedno  bolj  bliža  in  odpira  zapadni  kulturi ;  kulturna 
asimilacija  se  bode  vršila  v  korist  katoliški  cerkvi  in  ze- 
dinjenju.  S  takim  nevsiljivim  postopanjem  ne  bodemo  povzročali 
odpora,  ampak  vzhod  nam  bo  še  hvaležen;  to  potrjuje  izkušnja.  Zato 
je  naša  dolžnost,    da  podpiramo    obmejne    katoličane,    posebno  vzhod- 


1  Gl.    Acta    I.  Conventus    Velehrad.     (Praga    1908)    5 ;   Slav.    lit.    theol.    1907, 
str.  291. 

2  Gl.  razne  letnike  »Slavorum  lit.  theol.«  in  »Theologisch-prakt.  Quartalschrift«, 
Linz  1909,  str.  289—300. 

3  Acta  I.  Conventus  Velehrad.    14. 

nega  obreda;  podpirajmo  vse,  kar  pomnožuje  katoliške  kulturne  vplive 
na  naše  vzhodne  sosede.  To  delo  je  sicer  bolj  indirektno  in  tiho, 
zato  pa  tem  bolj  gotovo  in  uspešno.  Tudi  ako  ne  dosežemo  zedinje- 
nja,  je  tako  delo  velike  koristi  za  katoliško  cerkev.  V  tem  delu  v 
resnici  sodelujejo  vsi,  ki  delajo  za  napredek  katoliških  narodov.  V 
prvih  vrstah  med  temi  delavci  so  oni  verniki  in  misijonarji,  ki  delajo 
za  napredek  krščanskega  življenja  in  kulture  med  obmejnimi  katoli- 
čani ali  med  katoličani  v  »diaspori«  na  vzhodu.  Prav  tako  velikega 
pomena  ali,  v  kolikor  ima  neko  vodilno  ulogo,  še  večjega  pomena  je 
znanstveno  delo  tistih  katoličanov,  ki  proučujejo  vzhodno  cerkev  in 
kulturo  ter  kulturno  posredujejo  med  vzhodom  in  zahodom.  Zato  je 
velikega  pomena  visoka  šola  za  vzhodne  študije  v  Carigradu  (asump- 
cionisti),  važne  revije  »Echos  d'  Orient«,  »Bessarione«,  »Slavorum  lit- 
terae  theologicae«.  S  takim  delom  pridobivamo  simpatije  vzhoda  in 
tudi  nekatoliškega  zapada,  ki  čuti,  da  je  potrebna  kulturna  zveza  med 
vzhodom  in  zapadom. 

Zastopniki  drugega  mnenja,  da  se  je  namreč  treba  naravnost  (di- 
rektno) obračati  k  celim  vzhodnim  skupinam  in  njih  predstojnikom, 
so  bili  vsaj  deloma  Solovjev,  Strossmayer,  Vannutelli  in  sploh  idealisti 
(sedaj  jih  je  že  zelo  malo),  ki  vzhodne  cerkve  ne  poznajo  posebno 
dobro.  Tako  delo,  ako  je  temeljito  in  previdno  ter  združeno  z  dobrim 
poznavanjem  dejanskih  razmer,  je  lahko  zelo  koristno,  ker  lahko  po- 
vzroča neko  ugodno  in  prijazno  razpoloženje  nasproti  katoličanom. 
Ako  pa  tako  delo  ni  previdno,  potem  lahko  mnogo  škoduje  in  kato- 
čane  še  osmeši.  Solovjev  ima  brez  dvoma  velike  zasluge  za  dobro 
stvar,  ker  je  globoko  posegel  v  ruski  narodni  značaj  in  kulturo  ter 
v  nekaterih  ruskih  krogih  povzročil  ugodno  razpoloženje  nasproti 
katoliški  cerkvi  in  kulturi.  Goreča  zastopnica  tega  mnenja  je  tudi 
grofica  Riancourt^,  ki  pravi,  da  se  je  treba  obračati  naravnost  k  za- 
stopnikom (predstojnikom)  vzhodne  cerkve.  Grofica  Riancourt  dobro 
pozna  vzhodne  razmere,  ker  živi  na  vzhodu  (v  Atenah)  in  mnogo  ob- 
čuje z  zastopniki  vzhodne  cerkve,  zato  njeno  delo  ni  brez  pomena  in 
zelo  ugodno  vpliva  na  razmerje  med  Grki  in  katoličani.  Vendar  pa 
iz  že  navedenih  razlogov  tako  delo  ne  more  roditi  trajnih  uspehov, 
ako  ni  združeno  s  podrobnim  misijonskim  in  z  indirektnim  kulturnim 
delom.  Posebno  so  že  a  priori  ponesrečeni  časopisi,  ki  se  obračajo 
direktno  k  nezedinjenim  kristjanom ;  zato  se  mi  zdi,  da  je  bil  hrvatski 
»Balkan«  (1896  —  1902)  v  tem  oziru  kakor  mrtvorojeno  dete.  Časopisi 
morejo  le  indirektno  delati  za  zedinjenje,  ah  s  tem,  da  med  katoličani 


1  Lettres  sur  la  reunion  des  eglises.  Pariš   1905;  gl.  Velegradskij  Vestnik  1909, 
str.  3-9. 

pospešujejo  poznavanje,  zanimanje  in  gorečnost  za  rešitev  vzhodnega 
cerkvenega  vprašanja,  ali  pa,  da  indirektno  versko-kulturno  vplivajo 
na  nezedinjene  kristjane  in  na  tihem  podirajo  predsodke.  »Velegrad- 
skij  Vestnik<^  je  n.  pr.  dober,  ker  je  bolj  namenjen  katoličanom  (latin- 
ska transkripcija!)  kakor  nezedinjenim  Rusoma 

Poglejmo  nekoliko  sedanje  cerkvene  razmere  pri  važnejših  vzhodnih 
narodih ! 

Središče  vzhodne  cerkve  je  še  vedno  na  Ruskem.  Z  manifestoma 
dne  17/30.  aprila  in  17/30.  oktobra  1.  1905.  se  je  začela  nova  doba.  Na- 
čelno je  dovoljena  »svoboda  vesti«,  a  v  resnici  dela  ruska  vlada  in  biro- 
kracija različne  ovire.  Okoli  200.000  bivših  uniatov  je  prestopilo  k  latin- 
skemu obredu,  ker  grško-katoliški  obred  ni  dovoljen.  Nekoliko  bivših  uni- 
atov (sedaj  rimskih  katoličanov)  se  po  svojem  prepričanju  in  vzgoji  pri- 
števa k  ruski  narodnosti;  tudi  pravi  Rusi  se  izpreobračajo.  Tako  so  na- 
stali ruski  katoličani.  Za  nje  izhaja  od  1.  1908.  v  Peterburgu  lepo  ure- 
jevan  nabožni  mesečnik  »Vera  i  Zizn«  ;  razširjen  je  v  več  tisoč  izvodih. 
Potrebne  bi  bile  pridige  in  dopolnilna  služba  božja  v  ruskem  jeziku.  Le- 
tos je  bila  v  Peterburgu  ena  pridiga  v  ruskem  jeziku;  a  katoliški  nadškof 
Poljak  Wnukowski  je  prepovedal  ruske  pridige  in  rusko  dopolnilno  službo 
božjo  2.  Zaradi  narodnega  nasprotja  med  Rusi  in  Poljaki  so  razmere  za 
katoliško  cerkev  zelo  težavne.  Velikega  pomena  za  napredek  katoliške 
cerkve  na  Ruskem  so  katoliški  Lit  vini  (okoli  3  milijone),  eden  najsolid- 
nejših  narodov.  Sedaj  so  se  začeli  narodno  prebujati  (prej  so  bili  pod 
poljskim  kulturnim  vplivom),  nastalo  je  hudo  nasprotje  med  njimi  in  Po- 
ljaki; do  Rusov  so  Litvini  prijazni,  dasi  so  mnogo  trpeli.  Ko  se  Litvini 
narodno  uredijo  in  versko  utrdijo,  bodo  gotovo  prišli  lepši  dnevi  za  kato- 
liško cerkev  na  Ruskem.  Sploh  je  napredek  krščanskega  življenja  in  miš- 
ljenja, krščanske  gorečnosti  in  kulture  med  ruskimi  katoličani  najzaneslji- 
vejše poroštvo  za  napredek  katoliške  cerkve  med  Rusi.  Litvine,  Poljake, 
katoliške  češke  in  nemške  koloniste  bi  morala  prešinjati  prava  krščanska 
gorečnost;  avstrijski  katoliški  Cehi  naj  bi  se  bolj  zanimali  za  Cehe  na 
Ruskem,  Poljaki  v  svoji  celoti  so  kulturno  in  ekonomično  zadosti  močni, 
da  bi  mogli  podpirati  poljske  katoličane  ob  meji  in  v  »diaspori«.  Potru- 
dijo naj  se,  da  povzdignejo  katoliške  bogoslovske  študije  in  bogoslovsko 
znanost  v  Rusiji ;  avstrijski  in  nemški  Poljaki  imajo  dovolj  prilike  za  bo- 
goslovsko izobrazbo  in  bi  svoje  ruske  rojake  lahko  podpirali  z  izobraže- 
nimi katoliškimi  duhovniki  in  profesorji.  Vsi  katoličani  na  Ruskem  naj  bi 
s  pomočjo  avstrijskih  Slovanov  poskrbeli,  da  se  začne  izdajati  potrebna 
katoliška  literatura  (bogoslovska  in  druga)  in  katoliško  dnevno  časopisje 
v  ruskem  jeziku ;  ta  literatura  bi  obenem  služila  ruskim  katoličanom  in 
širila  pravo  krščansko  kulturo  ter  odstranjala  verske  predsodke  med  Rusi. 
Sploh  se  da  na  Ruskem  mnogo  storiti  tudi  v  sedanjem  času,  ko  se  zopet 
oglaša  pravoslavna  reakcija.  Dokler  na  Ruskem  še  ni  popolne  svobode, 
je  seveda  bolj  prav,    da  se  dela  bolj    tiho  in  indirektno,  in  da  se  ne  piše 


1  O  akciji  za  zedinjenje  in  o  sedanjem  stanju  vzhodnega  cerkvenega  vpra- 
šanja ima  mnogo  dobrih  in  zanesljivih  podatkov  P.  C.  C  ha  r  on,  Le  quinzieme 
centenaire  de  S.  J.  Chrysostome  (Rome  1909)  320  -  361. 

2  Glej  dopis  iz  Peterburga  v  rusinski  »Nivi«   I909,st  r.  276. 

mnog^o  o  načrtih  za  zedinjenje.  —  Izpreobrnilo  se  je  že  znatno  število 
ruskih  duhovnikov;  nekateri  slučaji  so  javni,  a  gotovo  je  tudi  mnogo  še 
tajnih.  Veliko  pozornost  je  letos  vzbudilo  izpreobrnjenje  staroverskega 
(razkolnega)  duhovnika  Evstafija  Susaljeva.  Rusko  časopisje  pripisuje  temu 
slučaju  veliko  važnost,  ker  je  bil  Susaljev  vpliven  duhovnik  in  gotovo  ni 
iz  časnih  nagibov  prestopil  h  katoliški  cerkvi.  Staroobredci  so  po  dvesto- 
letni borbi  z  državno  cerkvijo  zelo  utrjeni ;  zato  je  mogoče,  da  je  med 
njimi  nastala  struja,  ki  si  hoče  z  zedinjenjem  s  katoliško  cerkvijo  pribo- 
riti samostojnost  nasproti  državni  cerkvi.  Tako  sedaj  piše  rusko  časopisje  ^ ; 
a  že  pred  desetletji  so  dobri  poznavavci  ruskih  razmer  trdili,  da  bi  se 
okoli  10  milijonov  starovercev  združilo  s  katoliško  cerkvijo,  ako  bi  bila  na 
Ruskem  dovoljena  verska  svoboda.  Obnovitev  grško-katoliškega  obreda 
na  Ruskem  bi  bila  torej  velikega  pomena;  v  doglednem  času  bi  število 
uniatov  narastlo  na  stotisoče  in  milijone.  Rusi  sami  spoznavajo,  da  bode 
treba  dovoliti  grško-katoliški  obred,  sicer  bi  se  ruski  katoličani  odtujevali 
ruski  narodnosti;  tako  piše  »Novoe  Vremja«  dne  9.  maja  1908  2.  Verske 
ideje  imajo  toliko  moč,  da  se  ne  dajo  s  silo  zatreti. 

Primeroma  najbolj  ugodna  tla  za  unijo  so  sedaj  med  Bolgari.  V  Bol- 
gariji sami  so  večinoma  le  katoličani  latinskega  obreda  (okoli  15.000);  glavni 
misijonarji  so  kapucini  (nadškof  Menini).  V  Macedoniji  je  sedaj  okoli  20.000 
uniatov,  a  sedanji  misijonarji  sami  priznavajo,  da  bi  jih  bilo  na  stotisoče, 
ako  bi  bili  1.  1860.  in  1894.  imeli  zadosti  domačih  dobrih  duhovnikov,  in 
ako  bi  bili  misijonarji  dobro  poznali  razmere  in  se  postavili  na  bolgarsko 
narodno  staličče.  Med  Bolgari  je  sicer  mnogo  verskega  indiferentizma, 
ker  je  duhovstvo  pod  grškim  vplivom  izgubilo  pravo  gorečnost;  a  med 
preprostim  ljudstvom  je  še  dosti  vernosti  in  ljudje  radi  prestopijo  k  uniji, 
če  vidijo,  da  bodo  lahko  ostali  zvesti  narodnim  tradicijam  in  da  bodo  ver- 
sko bolje  preskrbljeni.  Zato  je  glaven  pogoj  za  uspešno  unijo  vzgoja  dobrih 
domačih  duhovnikov.  Na  to  posebno  delajo  asumpcionisti,  ki  so  presto- 
pili v  vzhodni  obred  in  imajo  bolgarsko  semenišče  v  Kara  Agač  pri  Odrinu 
("Adrianopol),  za  višje  bogoslovske  študije  pa  grško-bolgarsko  semenišče  v 
Carigradu,  združeno  z  visoko  šolo  za  bizantinske  študije.  Učeni  asumpcio- 
nisti večinoma  dobro  poznajo  rusko  in  bolgarsko  cerkveno  in  kulturno 
zgodovino,  znajo  jugoslovanske  jezike  in  vzgajajo  svoje  gojence  res  solidno 
v  verskem  in  narodnem  duhu ;  tako  solidno  se  pred  njimi  še  ni  delalo  za 
unijo.  Izdajajo  »Echos  d'  Orient«  (izvrstno),  nadaljujejo  Mansijevo  »Col- 
lectio  concil.«  (vzhod)  itd.  Razen  asumpcionistov  delajo  za  unijo  med  Bol- 
gari francoski  lazaristi  (semenišče  v  Zeitenliku),  poljski  resurekcionisti  vz- 
hodnega obreda  in  razne  redovnice,  ki  so  večinoma  prestopile  k  vzhod- 
nemu obredu.   Bolgarski  misijoni  so  vredni   posebne  pozornosti  in  podpore. 

Med  Srbi  unija  ne  more  napredovati.  L.  1894.  je  bil  nadškof  Stad- 
ler  imenovan  za  papeževega  komisarja  za  unijo  na  Balkanu,  posebno  med 


*  Strannik  1909,  I  454—455. 

2  Najboljše  delo  o  sedanjem  stanju  ruske  cerkve  je  A.  Palmieri,  La  Chiesa 
Russa,  Firenze  1908;  obširna  knjiga  (759  str.)  stane  samo  5  K.  Palmieri  trdi,  da  so 
Poljaki  ovira  zedinjenja,  ker  so  preveč  narodni,  a  premalo  apostolski;  isto  trdi 
C  h  aro  n  v  navedeni  knjigi  »Le  qmnzieme  centenaire  de  S.  J.  Chrysostome.«  Pal- 
mieriju  odločno  odgovarja  P.  Mohl  S.  J.  (Polacy  —  przeszkoda  do  unii.  Krakov  1908); 
njegovi  dokazi  so  resnega  premiselka  vredni. 

Srbi.  Svoje  delo  je  začel  z  lepo  latinsko  okrožnico  do  katoliške  duhov- 
ščine v  svojem  okrožju.  L.  1895.  je  izdal  okrožnico  za  Srbe  \  L.  1896. 
je  začel  izhajati  »Balkan«.  Prvi  dve  leti  je  bil  sedanji  ljubljanski  knezo- 
škof  dr.  A.  B.  Jeglič  duša  celega  podjetja  in  je  skoraj  vse  članke  sam 
spisal  (Dr.  Bonaventura,  A.  J.,  nekateri  brez  podpisa).  Njegovi  učeni 
članki  so  vzbujali  mnogo  pozornosti  med  Hrvati  in  Srbi.  Značilno  je,  da 
učeni  frančiškan  Markovič  ni  bil  med  sotrudniki  »Balkana«  in  da  ni  po- 
polnoma odobraval  njegove  smeri  2.  »Balkan«  je  bil  svoji  smeri  gotovo 
ponesrečen,  ker  je  bil  pred  vsem  namenjen  Srbom;  med  Hrvati  ni  dobil 
zadostne  podpore  in  umevanja,  vziiodne  razmere  je  premalo  poznal  (ruska 
bogoslovska  literatura  mu  je  bila  malo  znana),  zato  je  pojemal  in  1.  1901/2 
prenehal^.  —  Hrvatski  uniati  so  zelo  utrjeni;  imajo  nekoliko  prav  gore- 
čih duhovnikov.  Hrvatje  naj  bi  uniate  z  vsemi  močmi  podpirali,  da  bi 
unija  cvetela,  da  bi  mogla  sebi  asimilirati  rusinske  uniatske  naseljence, 
ki  jih  je  okoli  20.000  v  Slavoniji  in  Bosni;  rusinski  uniati  bodo  za  kato- 
liško stvar  izgubljeni,  ako  jim  Hrvatje  ne  bodo  preskrbeli  misijonarjev.  Na- 
predek katoliške  kulture  in  pravega  krščanskega  življenja  med  Hrvati, 
napredek  hrvatske  bogoslovske  znanosti,  dobra  hrvatska  bogoslovska  revija, 
ki  bi  se  posebno  ozirala  na  vzhodno  cerkev,  ustanovitev  posebne  profe- 
sure  za  vzhodno  cerkev  (zgodovina,  obred,  pravo)  na  zagrebškem  vseuči- 
lišču —  vse  to  bi  bilo  velikega  pomena  za  katoliško  stvar  in  bi  ugodno 
vplivalo  na  Srbe;  polagoma  bi  se  pripravljala  pot  k  spravi.  Hrvatje,  ve- 
stra  res  agitur!   — 

Znani  zgodovinar  Ehrhard  je  v  svojem  govoru  *  na  občnem  zboru 
avstrijske  »Leonove  Družbe«  dne  28.  novembra  1898.  dokazoval,  da 
je  Avstrija  posebno  poklicana  k  delu  za  rešitev  vzhodnega  cerkve- 
nega vprašanja.  Zato  naj  bi  podpirala  kulturni  napredek  uniatov,  ki 
bi  naravno  vplivali  na  svoje  nezedinjene  sosede;  podpirala  naj  bi  bal- 
kanske katoličane  in  znanstvene  študije  o  vzhodni  cerkvi.  Avstrijski 
bogoznanci  (posebno  redovniki)  naj  bi  proučevali  vzhodno  bogoslovsko 
znanost,  grško  patristiko,  bizantinsko  teologijo,  ki  večinoma  še  ni  niti 
preiskana  niti  izdana.  Avstrijski  episkopat  ima  še  posebno  lepo  na- 
logo, da  vodi  in  organizira  različna  dela  za  rešitev  vzhodnega  cerkve- 
nega vprašanja.  —  K  temu  bi  še  nekoliko  dodal.  Različne  bratovščine 
za  zedinjenje  naj  se  poživijo  in  po  vsi  Avstriji  razširijo.  Bogoslovski 
profesorji  naj  izpopolnijo  dotične  oddelke  v  cerkveni  zgodovini,  litur- 
giki,  dogmatiki,  apologetiki  (nauk  o  cerkvi!);  tukaj  je  napredek  nujno 
potreben;  časopisi  »Slav.  lit.  theoL«  i.  dr.  nudijo  v  tamen  mnogo  prej 
neznanega  gradiva.     Avstrija  naj    bi  ustanovila  zavod    (institut)    za  bi- 


1  Balkan  1896,  str.  8—16. 

2  Markovič,  Slaveni  i  pape  I  str.  XXXIV  si. 

'  S  tem  je  prenehala  tudi  akcija  nadškofa  Stadlerja. 

4  Govor  (razširjen)  je  izšel  v  knjižici  »Die  orient.  Kirchenfrage  und  Oster- 
reichs  Beruf  in  ihrer  Losung« ;  izvrstna  katol.  revija  »Histor.-polit.  Blatter«  (1899, 
z  v.  123)  obširno  hvali  ta  govor. 

zantinske  in  sorodne  študije  v  Carigradu  in  na  avstrijskem  jugu  (mo- 
rebiti v  Sarajevu) ;  bizantinske  študije  na  dunajskem  vseučilišču  (tukaj 
dobro  deluje  prof.  K.  Jireček  in  njegov  »vzhodni  seminar«),  naj  bi  se 
poživile  in  razširile.  S  takimi  kulturnimi  napravami  si  bo  Avstrija  pri- 
dobivala simpatije  in  vpliv  na  Balkanu. 

Najbolj  so  za  to  delo  poklicani  in  sposobni  katoliški  Slovani. 
S  tem  delom  si  bodo  Slovani  pridobili  ugled  pred  učenim  svetom  in  v 
katoliški  cerkvi;  to  delo  jih  bode  vezalo  med  seboj,  pospeševalo  na- 
predek znanosti  in  krščanske  gorečnosti,  poživilo  bo  grško-katoliške 
Slovane  in  jih  usposobilo  za  misijonsko  delo  ^  Na  tem  polju  so  Slo- 
vani še  mnogo  premalo  storili;  večinoma  so  bili  preveč  površni  in 
premalo  poučeni.  »Slavorum  litterae  theologicae«  naj  bi  se  izpopol- 
nile in  razširile,  ustanovili  naj  bi  se  poljudni  nabožni  časopisi  za  vzhodno 
cerkveno  vprašanje  (ali  naj  bi  o  tem  več  pisali  dosedanji  časopisi), 
ustanovila  naj  bi  se  latinsko-slovanska  akademija  kot  med- 
narodna znanstvena  družba  (ne  kot  vseučihška  fakulteta,  to  je  vsaj  za 
enkrat  še  utopistično).  Zanimanje  za  mednarodne  shode  o  vzhodnem 
cerkvenem  vprašanju  na  Velehradu  (letos  se  bode  shod  vršil  dne  1 . 
do  3.  avgusta)  naj  bi  se  med  duhovščino  bolj  razširilo. 

Torej  na  delo!  Delo  za  rešitev  vzhodnega  cerkvenega  vprašanja 
je  miroljubno,  kulturno,  krščansko,  katoliško.  To  je  delo  za  ono  idejo, 
ki  jo  že  celo  tisočletje  vztrajno  zastopajo  rimski  papeži.  S  slovan- 
skega stališča  je  to  delo  važno  za  pravi  krščanski  napredek  Slovanov, 
z  avstrijskega  stališča  je  to  delo  patriotično,  z  evropskega  stališča  je 
delo  za  razširjanje  evropske  kulture  in  za  njeno  obrambo  proti  aziat- 
skim  navalom;  z  verskega  stahšča  je  to  delo  res  katoliško,  veli- 
kega pomena  za  napredek  pravega  krščanskega  duha  in  življenja,  za 
napredek  verske  gorečnosti,  kulture  in  znanosti.  Razmere  so  sedaj  za 
to  delo  ugodnejše  kakor  so  bile  nekdaj.  Vzhod  se  kulturno  vedno 
bolj  bliža  in  asimilira  zapadu.  Naša  dolžnost  je,  da  ta  razvoj  v  kr- 
ščanskem duhu  pospešujemo.  Od  nas  je  odvisno,  ali  se  bode  asimi- 
lacija med  vzhodom  in  zapadom  vršila  na  podlagi  verskega  indiferen- 
tizma  ali  pa  na  krščanski  podlagi;  od  nas  je  odvisna  zmaga  prave 
krščanske  kulture  in  krščanskih  idej  na  vzhodu. 


*  O  tem  sem  pisal  v  »K.  Obzorniku«  1904,  str.  408—412  in  v  brošuri  »Idea 
Cyrillo-Methodejska«  (Velehrad  1905) ;  v  tej  brošuri  je  navedeno  mnogo  literature, 
ki  je  tukaj  nisem  mogel  navesti. 

